«Жавобсиз муҳаббат туйғуларни хор қилмайди, аксинча юксакларга кўтаради», Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Жавобсиз муҳаббат туйғуларни хор қилмайди, аксинча юксакларга кўтаради», 10:39, 22 сентябрь\t«Йигирма бир ёшдаман. Уч йилдирки, бир инсон хаёлимни ўғирлаган. Аммо туйғуларим жавобсиз қолаётганди. У худдики мени кўриб, ҳаммасини билиб туриб, эътиборини, меҳрини қизғанаётгандек туюларди. Яқинда сирдош дугонам унга юрагимдагиларни ошкор қилди. Ва охирги умид учқуни ҳам сўнди. Ҳозир жуда тушкун кайфиятдаман...»\nГ., Тошкент шаҳри\nҚиз болами, йигит кишими, умуман ҳеч бир инсон севиб қолиш “хавфи”дан ҳимояланмаган. Не ажабки, туйғуларимизга, муҳаббатимизга доим ҳам муносиб жавоб ололмаймиз. Ахир айтишганидек, «Ҳаётнинг ўзи жавобсиз савол». Бунда ўзни ҳам, севганимизни ҳам айблашга ҳаққимиз йўқ. Бугун ушбу мавзуда дардлашамиз, дугонажонлар.\nУ тилга кўчмаган изҳори, юракнинг туб-тубида пинҳон асралгани билан ҳам биз учун қадрли. Ахир ҳаммаси беғубор. Манфаат, имконият, тенгсизлик деган тушунчалар бу туйғуга соя солмаган. Ҳеч ким топтамаган, масхаралмаган, тўсиқ бўлолмагани учун ҳам уни оҳ тортишлар билан эмас, энтикиш билан эслаймиз.\nТортиниш, уялиш, андиша қилиш...\nКўнгил қўйганимизнинг бизга бефарқмаслигини билсак-да, севгимизнинг жавобсиз қолишига айни шу сифатларимиз сабабчи. Бу яхши, албатта. Ахир қиз боланинг кўрки — ҳаё, бойлиги — қадрнинг негизида айнан андишалилик ётади. Йигит кўнглининг сизга мойиллиги бўлса, журъат қилиб, ўзи илк қадамни ташлайди. Шу сабаб уялаганингиз учун ўзингиздан ўпкаламанг, қизларжон.\nУ ҳаммасидан хабар топса, ва нуқта қўйса! Мана шу қўрқув сабаб ҳам ўзимизни бепарводек тутишга ҳаракат қиламиз. Аммо не бўлса ҳам, туйғуларимизни нимадир сотиб қўяверади. Меҳрибончилик, парвоналик... Қўрқманг-да, ўзингизни қўлга олинг. Йўқ, асло йигитга дил изҳори қилинг, демаймиз. Ўзингизга нисбатан назоратни кучайтиринг. Чунки сизнинг туйғуларингиздан қарама-қарши томон худбинларча фойдаланиши мумкин. Бу эса кун келиб, яхши кўрганингиздан нафратланишингизга олиб келиши ҳеч гапмас. Муҳаббатнинг нафратга айланиши эса жавобсиз севгидан-да оғриқли.\nҲеч кимга ошкор қилманг!\nИккинчи томоннинг ижобий муносабатини билмасдан туриб, ёки ўзингизча «Мен ҳам унга ёқаман», дея тахминлар қилиб, дилингизни кимгадир «ёрманг». Онангиз билан дсўтона муносабатларни йўлга қўйган бўлсангиз, бу каби мавзуларда суҳбатлаша олсангиз, бошқа гап. Аммо сирни очиш билан масалага ечим топиб бўлмайди. Чунки сирдош дугонангиз юрагингиздан ўша йигитнинг суратини ўчиролмайди. Аксинча дўстлик қиламан деб юқоридаги мурожаатдаги каби вазиятни қалтислаштириши мумкин. Атрофдагиларнинг масхаралаши, қаттиқ сиқувга олиши сизни тушкунлик домига ташлаб, дунёни кўзингизга тор қилгани қолади, холос.\nЙигитнинг кўнгли йўқ!\nБаъзида бу кундек равшан бўлса-да, на ўзимизнинг, на йигитнинг юрагига буйруқ бероламиз. Ахир қалбимиз автомашинамаски, қизил чироққа парво қилса... Аммо бундай давом этиши мумкинмас. Жавобсиз муҳаббатдан умид қилиб ёки у билан тақдир йўлларингизда учраган йигитни солиштириб, реал ҳаётдан узоқлашиб кетишингиз мумкин. Суймаганга суйкалиш эса қиз болага ярашмайди. Асло! Ҳаётингизга маъно киритишга ҳаракат қилинг. Китоблар ўқинг, масалан, машҳур «Чолиқуши» асарини. Яхши фильмлар томоша қилинг. Дўстлар даврасида кўпроқ бўлинг. Ўзингизга бахтли эканлигингизни ҳис қилиш учун имкон беринг.\nЯқинда рус шоири Александр Сергеевич Пушкиннинг «Жавобсиз муҳаббат туйғуларни хор қилмайди, аксинча юксакларга кўтаради», деган сўзларини ўқиб қолдим-у, бир нарсани англадим: биз ҳаётни янада кучлироқ севишимиз ва асл муҳаббатни ҳис этишимиз учун ҳам бу қиссани бошдан кечирмоғимиз керак экан.


Қуддусдаги вазият бўйича Ўзбекистон мусулмонлари идораси муносабат билдирди – Alhidoya.uz\nҚуддусдаги вазият бўйича Ўзбекистон мусулмонлари идораси муносабат билдирди\nАллоҳ таолога беадад ҳамду санолар, Ҳазрати Пайғамбаримиз Муҳаммад соллаллоҳу алайҳи васалламга беҳисоб салавоту саломларимиз бўлсин.\nТинчлик буюк неъмат, инсон ҳаётининг бирламчи шарти. Шунинг учун ҳам қадимдан барча халқлар тинчликни асраш учун моли-ю жони билан курашиб келган. Аммо воқелик тинчликни кўплаб мамлакатлар учун ҳали ҳануз орзу бўлиб қолаётганини кўрсатмоқда. Ҳозирда мамлакатлар осойишталигига рахна солувчи омиллар турлича, давлатлар ўртасидаги низоли вазиятлар, миллий ва этник қарама-қашиликлар ва ҳакозо.\nБугунги кунда дунёнинг айрим давлатлари амалга ошираётган турли ниқоблар остидаги зўравонлик, қўпорувчилик ва босқинчиликка асосланган ҳатти-ҳаракатлар ҳеч бир меъёрга тўғри келмайди. Давлатлар ва халқлар ўртасидаги ўзаро муносабатларнинг умумэътироф этилган умуминсоний қоидалар ва халқаро ҳуқуқий нормалар асосида ташкил этилиши тинчлик ва барқарорликнинг энг муҳим шартидир.\nБугунги таҳликали даврдаги шундай ҳолатлар ҳар бир ақли расо кишидан доимо огоҳлик ва хушёрликни, содир бўлаётган ҳодисаларга зийрак кўз билан қарашни талаб этади.\nТинчлик, омонлик ва хотиржамлик шунчалик улуғ неъматки, унинг қадрини фақатгина шу неъматдан, Худо сақласинки, маҳрум бўлганларгина тўлиқ англайди.\nКим ўлур ҳолатга етса, ул билур жон қадрини.\nЙўқса, шинам кўчаларда бамайлихотир юриш қаёқда? Она-Ватан бўйлаб ҳатто ярим кечада бўладими, ўз қишлоғидами, юртининг хоҳлаган гўшасида бўладими ҳадиксиз юриш қаёқда эди?\nБу бебаҳо неъматнинг улуғлигиданки, ҳазрат Пайғамбаримиз саллаллоҳу алайҳи ва саллам ҳадиси шарифларида қайта-қайта таъкидлаганлар. Анас ибн Молик разияллоҳу анҳудан ривоят қилинади: Набий саллалоҳу алайҳи ва салламнинг ҳузурларига бир киши келиб:\n– Парвардигорингдан дунё ва охиратда афв ва офият (тинчлик, хотиржамлик)ни сўра, – жавоб бердилар жаноб Сарвари коинот саллалоҳу алайҳи ва саллам.\n– Парвардигорингдан дунё ва охиратда афв ва офият (тинчлик, хотиржамлик)ни сўра, – жавоб бердилар яна.\n– Парвардигорингдан дунё ва охиратда афв ва офият (тинчлик, хотиржамлик)ни сўрайвер. Бас қачонки сенга дунё ва охиратда афв ва офият берилса, батаҳқиқ нажот топибсан – жавоб бердилар жаноб Сарвари коинот саллалоҳу алайҳи ва саллам (Имом Термизий ривояти).\nШу кунларда Ўзбекистон мусулмонлари идораси Шарқий Қуддусдаги мўмин-мусулмонлар учун энг табаррук минтақада нотинчликлар давом этаётганидан жиддий ташвишдадир.\nЖаҳон ҳамжамияти Фаластин-Исроил муаммосини халқаро ҳуқуқ нормаларига мувофиқ, тинч йўл билан ҳал этилиши зарурлигини бот-бот таъкидламоқда. Зеро, Ислом дини – аввало, тинчлик ва дўстликка, аҳиллик ва бирдамликка ҳамда бағрикенгликка даъват этади.\nАл-Ақсо масжиди Ислом дини манбаларида келтирилган уч муқаддас масжиддан биридир. Ҳазрати Расулуллоҳ соллаллоҳу алайҳи васаллам айтганларки: “Уловлар фақат учта масжид томонгагина жиҳозланади: Масжиди Ҳаром, менинг ушбу масжидим ва Масжиди Ақсо”.\nҚуддус шаҳрида жойлашган муқаддас макон – Масжиди Ақсо ёхуд Байтул Мақдис Маккадаги Масжидул Ҳаромдан кейин қурилган энг қадимги масжид. Ушбу табаррук масканлар мўмин-мусулмонлар учун доимо азизу мукаррамдир.\nҲазрати Расулуллоҳ соллаллоҳу алайҳи васаллам намозни аввал Масжидул Ақсо томонга юзланиб ўқидилар. Ўн уч йиллик Макка даври тўлиқ шундай ўтди. Мадина шаҳрига ҳижрат қилганларидан кейин ҳам мазкур масжид қиблаликда давом этди. Фақат ўн олти ой ўтибгина қибла Макка шаҳридаги Ҳарам томон ўзгарди.\nМанбаларда қайд этилишига кўра, уни Одам алайҳиссалом барпо этган. Замонлар ўтиб эса Иброҳим алайҳиссалом уни қайта тиклаган. Кейин Исҳоқ ва Ёқуб алайҳиссаломлар унга масъул бўлдилар. Сўнг Сулаймон алайҳиссалом томонидан масжид янгидан қад ростлаб ҳозирги кўринишга келди.\nИсро кечаси Аллоҳ таоло Муҳаммад соллаллоҳу алайҳи васалламни Макка шаҳридан Қуддусга – Ақсо масжидига сайр эттирди. Бу ҳақида: “Ўз бандасини тунда Масжиди Ҳаромдан атрофини баракотли қилиб қўйганимиз Масжиди Ақсога оятларимизни унга кўрсатиш учун сайр эттирган Зот (ўзига нолойиқ сифатлардан) покдир” (Исро, 1).\nИсро кечаси Набий алайҳиссалом Маккадаги Масжиди Ҳаромдан чиқиб, фаришта Жаброил алайҳиссалом билан Қуддус шаҳрига бордилар. Масжиди Ақсода барча пайғамбарларга имомлик қилиб намоз ўқиб бердилар.\nДемак, Масжидул Ақсо Ислом динининг шиор маконларидан бири, икки қибланинг биринчиси, учта асосий масжидлар сирасидан, мусулмонларга тегишли муборак маскан. Ўз навбатида ушбу минтақада бошқа дин вакиллари учун ҳам табаррук ҳисобланган зиёратгоҳлар мавжуд. Шундай экан минтақада зўравонлик, жабру ситамга чек қўйилиши ҳамда бундан буён шафқатсизлик ва қон тўкилишига йўл қўймаслик жуда ҳам муҳим ҳисобланади.\nЗеро, Ислом дини инсонларга озор беришдан қайтаради. Нафақат инсон зотига, балки, чумолига ҳам озор бериш, ҳаттоки, азият берувчи бирор сўз айтишдан ҳам қайтаради.\nЎзбекистон мусулмонлари идораси ҳозирги қалтис вазиятда давлатлар, миллатлар ва элатлар ўртасидаги низоларни тинч йўл билан ҳал этиш энг тўғри йўл, деб ҳисоблайди. Айни вақтда, мўмин-мусулмонларни мавжуд воқеликни Қуддусдаги вазият билан боғлаган ҳолда ноўрин баҳс-мунозаралар, ихтилоф ва тушунмовчиликлар келтириб чиқаришга, нотўғри хатти-ҳаракатларга даъват қилаётган фитналардан эҳтиёт бўлишга чақирамиз.\nТаъкидлаш жоизки, Шарқий Қуддусдаги нотинч вазият барчамизнинг дилларимизни оғритди, руҳониятимизни маҳзун қилди. Бундай пайтларда мўминнинг мўминдаги ҳаққи дуо қилишдир. Зеро, дуо нажот ва қалқондир. Яратган Парвардигордан илтижо қилиб сўраймизки, бутун дунё, хусусан мусулмон оламида тинчлик ва офиятни барқарор этсин, Ер юзидаги барча мўмин-мусулмонларга омонлик, нусрат ва қалбларига сакинат ато этсин.\nКалит сўзлар: ҚуддусмуносабатЎзбекистон мусулмонлари идорасиШарқий Қуддус\nТаниқли адиб Аҳмад Муҳаммад Турсун вафот этди\nАфғонистон Ислом Республикаси делегациясининг Имом Термизий халқаро илмий-тадқиқот марказига ташрифи


Ўзбекистон Қозоғистонга яна қарзини тўламади; Остона таҳдидни кучайтирди « Ўзбекистон Халқ Ҳаракати\n31 October 2012 - 15:12\nОзодлик билан суҳбатда KEGOC – Электр тармоқларини бошқариш бўйича Қозоғистон ширкати матбуот котиби Марат Муҳамедсалиев Ўзбекистон томони қиш арафасида тўлиқ тўланиши келишилган қарзини уза олмаганини билдирди:\n– Улар томонда қандайдир валюта чекловлари¸ курс билан боғлиқ муаммолар бор эмиш. Ўзаро келишувга кўра¸ тўпланиб қолган 20 миллион долларлик қарз 30 октябрга қадар узилиши шарт эди. Улар буни яна тўламадилар. Афтидан қарз муаммоси йил охирига қадар чўзиладиган кўринади¸ деди 31 октябр куни KEGOC расмийси Озодлик билан суҳбатда.\n– Агар яна кўзда тутилмаган энергияни ўзлаштириш ҳоллари кузатилса¸ бундай ҳолда¸ бизнинг бирлашган тизимдан чиқишимизга тўғри келади. Йиллардан бери бундай эҳтимолдан огоҳлантириб келаяпмиз¸ аммо Ўзбекистон уларни жиддий қабул қилмаяпти. Айни пайтда¸ биз техник-технологик жиҳатдан алоҳида режимда ишлашга тайëрмиз. Бунинг учун газ¸ мазут заҳираларимиз етарли¸ дейди KEGOC матбуот котиби Озодлик билан суҳбатда.\n– Биз бирлашган энерготизимдан ўз электримизни транзит қилиш учун фойдаланамиз¸ бунинг учун Ўзбекистонга ҳақ тўлаймиз. Қозоқ томонининг бизга ҳеч қандай эътирози йўқ. Ҳамма эътироз¸ Ўзбекистоннинг рухсат сўрамасдан умумий тизимдаги энергияни ўзлаштириб келаëтгани ва бунинг учун пул тўламаëтгани билан боғлиқ. Қозоғистон бунга жавобан бирлашган тизимдан чиқиш билан пўписа қилмоқда. Агар қозоқлар бу тизимдан чиқса¸ энг кўп зиëн Қирғизистонга етади – мамлакатнинг 40 фоиз ҳудуди бутунлай светсиз қолади.\n“Эндиликда бу масаланинг келаси ҳафта уч давлат Энергетика вазирлари даражасида муҳокама қилиниши кутилмоқда”¸ дейди “Қирғизистон миллий электр тармоқлари” ширкати матбуот котиби.


Журналистлар “Нурафшон сити” лойиҳаси билан танишди – Jurnalist\nЖурналистлар “Нурафшон сити” лойиҳаси билан танишди\nR S2020-11-06T15:56:26+05:006 Noyabr, 2020|Умумий янгиликлар, Фотогалерея|\nБугун Ўзбекистон Журналистлари ижодий уюшмаси Тошкент вилояти ҳокимлиги билан ҳамкорликда “Журналист ва ҳаёт” лойиҳаси доирасида Тошкент вилоятининг Нурафшон шаҳри ҳамда Қуйи Чирчиқ туманига медиа-тур ташкил этди.\nЙигирма нафарга яқин марказий ОАВ ходимлари–журналистлар давлатимиз раҳбари ташаббуси билан кейинги йилларда Нурафшон шаҳрини бутунлай янгидан барпо этиш, бу ерда аҳолига қулайлик яратиш бўйича амалга оширилаётган кенг кўламли бунёдкорлик ишлари, хусусан, ақлли шаҳар – “Нурафшон сити” қурилиш лойиҳаси билан яқиндан танишдилар.\nМедиа-тур аввалида ОАВ вакилларини Нурафшон шаҳар ҳокими Қаҳрамон Ҳакимов кутиб олди ҳамда ҳамроҳлик қилди. Дастлабки манзил собиқ Тўй-тепа шаҳри негизида замонавий, Марказий Осиёдаги илк “Ақлли шаҳар” (smart city)ни қуриш ишлари амалга оширилаётган лойиҳалар комплекси бўлди.\n– Бизга маълумки, “SMART CITY” бош режасига мувофиқ, лойиҳа концепциясини бир қанча инвесторлар томонидан ишлаб чиқилган эди. Мазкур таклифлар ўрганилиб, куни кеча Тошкент вилояти ҳокими Рустам Холматов ва Сингапурнинг “Universal Success Enterprises Limited” компанияси раиси Прасун Мукержи билан мазкур лойиҳани амалга ошириш бўйича ҳамкорлик тўғрисида бош келишувни онлайн тарзда имзоланди,–деди шаҳар ҳокими.\n–Шунингдек ҳужжатда Сингапур компанияси томонидан ўзбекистонлик ҳамкорлар билан 2021 йил биринчи чорагининг охирига қадар лойиҳанинг техник-иқтисодий асосини ишлаб чиқиш, кейинчалик тасдиқлаш ва замонавий Нурафшон шаҳри қурилишининг бошлашни назарда тутган. Маълумот ўрнида айтиш мумкин, бўлажак шаҳарнинг умумий майдони тахминан 2 минг 833 гектарни ташкил этади ва бу уч босқичда амалга оширилади.\nМедиа-тур иштирокчиларининг кейинги манзили Президент Шавкат Мирзиёев илгари сурган бешта ташаббусга кўра ёшларни муносиб равишда камолга етказиш, уларни маданият ва санъатга, жисмоний тарбия ва спортга, компьютер технологиялари ҳамда интернетдан самарали фойдаланишларига имкониятлар яратиш, китобхонликни кенг тарғиб қилиш, ҳар бир ҳудудга турли мавзулардаги китоблар етказиб бериш, аёлларни иш билан банд қилиш каби саъй-ҳаракатларининг ёрқин мисоли сифатида Қуйи Чирчиқ туманидаги “Беруний” МФЙдаги намунавий лойиҳалар билан танишиш билан давом этди.\n–Бир неча йиллар қаровсиз ва таъмиртаълаб ҳолатда ётган Беруний маданият маркази бугун Маданият вазирлиги томонидан 6,5 млрд сўм маблағ эвазига тўлиқ реконструкция қилинди. Бинога ёндош ҳудудда Ёшлар инновацион маркази, шунингдек, Бандлик ва меҳнат муносабатлари вазирлиги ихтиёридаги “Меҳнат гузари” ташкил қилинган. Кутубхона, компьютер хизмати, ўқув маркази, нон маҳсулотлари ишлаб чиқариш цехи, тиббий хизмат кўрсатиш каби хизмат турлари, шунингдек, фитнес клуби ҳам аҳолига хизмат кўрсатиб келмоқда,–деди Қуйи Чирчиқ тумани ҳокимининг ахборот хизмати раҳбари Зоит Холбўтаев.\n– Маҳаллада Бандлик ва меҳнат муносабатлари вазирлиги ҳомийлигида\n4,5 млрд сўм маблағ ҳисобига 15-сонли мактабгача таълим муассасаси,\n48, 52-умумтаълим мактабларининг мукаммал таъмирлаш, пардозлаш ишлари амалга оирилди. Мактабнинг катта футбол майдони, ўриндиқлари янгиланиб, болаларнинг спорт билан мунтазам шуғулланишлари учун зарур жиҳозлар келтирилган. Шу тариқа спорт тўгаракларига энг тажрибали ўқитувчилар жалб этилди. Мактаб биносида Рақамли технологиялар ўқув маркази ҳам ташкил этилган.\nҲудуд ёшлари ва аёллари бандлигини таъминлаш мақсадида, “Узпахтасаноат” АЖ томонидан тикувчилик-трикотаж мажмуаси ўз фаолиятини бошлаган. Шунингдек, ҳудудда сендвич панел типидаги оёқ кийим ишлаб чиқариш цехининг ишга туширилиши шулар жумласидандир.\nМедиа-тур сўнгида иштирокчилар учун матбуот анжумани ташкил этилди. Фаоллик кўрсатган бир гуруҳ ОАВ журналистлари Ўзбекистон Журналистлари ижодий уюшмасининг эсдалик совғалари ҳамда фахрий ёрлиқлари билан тақдирланди.


00:00 / 25.10.2009 | eski savollar | 1915\nАссалому алайкум. ушбу саволим шуки биз мусофир юртда юрганлар Жума куни жума намози уқиш учун имкониятимиз юқ, масжидга бора олмаймиз, яни иш вақти тугри келмайди. Шу Жума кунги Пешин намозини жамоат булиб уқилиши мақул эмас деб эшитдик, шунга тулиқроқ жавоб изламоқдамиз, олдиндан рҳмат\nЖума куни узрли шахснинг ва бошқаларнинг мисрда Пешинни жамоат бўлиб ўқишлари макруҳдир. Бу ҳукм макруҳи танзиҳий-унча оғир бўлмаган макруҳдир. Чунки улар жума ўқишлари лозим эди. Улар жума намозига бормай жамоатнинг озайишига сабаб бўлдилар. Айбни қилиб қўйиб яна ўзлари жамоат бўлишлари дуруст эмас. Шунингдек, узрлимасларнинг Жумадан олдинги Пешинлари ҳам макруҳдир. Бу ҳукм макруҳи таҳримий-ҳаром ўрнига ўтадиган макруҳдир. Чунки булар Пешиннинг фарзидан кўра кучли бўлган жуманинг фарзини узрсиз тарк қилдилар. Модомики ҳали жума ўқилмаган экан унга бориб қўшилиш пайидан бўлишлари керак. Аммо мазкур ишни қилишнинг ўрнига жамоат бўлиб Пешин ўқишлари жумага бориш ниятлари йўқлигини кўрсатади. Бу эса умуман мумкин эмас. Жумани ўқиб бўлинганда унга бориб қўшилишнинг имкони қолмаган бўлади. Агар Пешинни ўқиган одам Жумага ҳаракат қилганда имом жумада турган бўлса, Пешини ботил бўлади. Биров жумадан олдин Пешинни ўқиб олди. Кейин жумага боришга ҳарак қилиб қолди. Агар у ҳаракатни бошлаганда имом жуманинг амалларини бажариб турган бўлса, ҳалиги одамнинг ўқиган Пешини ботил бўлади.


18:28 / 12.06.2017\nЎзбекистон Хусусийлаштирилган корхоналарга кўмаклашиш ва рақобатни ривожлантириш давлат қўмитаси раисига Рустам Анварович Аминов биринчи ўринбосари этиб тайинланди. Бу ҳақда «Кун.uz» манбаси маълумот берган.\nУ апрель ойида ишдан олинган Сайфитдин Гафаров ўрнини эгаллаган.\nРустам Аминов бунгача раис ўринбосари сифатида фаолият кўрсатиб келаётганди.\nМаълумот учун, Ўзбекистон Президентининг 18 апрелдаги фармонига мувофиқ Хусусийлаштириш, монополиядан чиқариш ва рақобатни ривожлантириш давлат қўмитаси негизида Хусусийлаштирилган корхоналарга кўмаклашиш ва рақобатни ривожлантириш давлат қўмитаси ташкил этилган эди.\n20 апрель куни эса шу вақтгача Ўзбекистон Тикланиш ва тараққиёт жамғармаси ижрочи директори лавозимида ишлаб келган Равшан Ғуломов янги ташкил этилган давлат қўмитаси раиси этиб тайинланди.\nрақобат қўмитаси биринчи ўринбосари Рустам Аминов\nДавлат рақобат қўмитаси қайтадан ташкил этилди


Ҳиллари Клинтон Трампни Путин билан алоқаси борликда айблади. Нега? - 21.01.2021, Sputnik Ўзбекистон\nАҚШда яна “рус изи” изланмоқда. Бу сафар Капитолийга уюштирилган ҳужумда. Собиқ АҚШ давлат котиби Ҳиллари Клинтон бунга гўёки Россия алоқадорлиги ҳақида маълум... 21.01.2021, Sputnik Ўзбекистон\nАфсоналарга кўра, Дональд Трамп шу куни, яъни 6 январь куни Россия президенти Владимир Путин билан қўнғироқлашган. Ҳиллари Клинтоннинг қўлида далиллари борми? Нега АҚШ яна ўз муаммоларига сиртдан важ қидирмоқда? Нега Трампнинг собиқ рақибини “қасоскор хоним” деб аташди?Бу ҳақда батафсил видеода.\nдональд трамп, ақшда президент сайловлари, владимир путин, ҳиллари клинтон, мултимедиа\n18:48 21.01.2021 (янгиланди: 20:29 02.04.2021)


Қоғоз – билимлар сақланадиган улкан хазинадир - zarnews.uz\nҚоғоз – билимлар сақланадиган улкан хазинадир\nВақт қанча нарсаларни эскиртирди, камайтирди ва йўқ қилди. Фақат илмгина ўтган сайин янгиланди, кўпайди ва давом этди. Дунёнинг кўп хазиналари ер тагида қолди, кўмилди, аммо илм хазинаси кўмилмади. Қанча олимлар дафн қилиндилар, бироқ илмлари боқий қолди. Хўш, улар қолдирган адабий меърос бизга қандай етиб келди?\nҚадимда одамлар тошларга, дарахт пўстлоқларига ёзган. Орадан маълум вақт ўтиб қоғоз ҳам пайдо бўлди, инсонларнинг мушкули осонлашди. Шу ёзув битиладиган қоғозлар орқалигина тарих, инсоният турмуши, маданияти ва урф-одатларидан бохабар бўлдик.\nМасалан, мусулмонларнинг энг муқаддас китоби Қуръони Карим ҳам, Пайғамбаримиз Муҳаммад (с.а.в)нинг ҳадислари, диний ва дунёвий илмлари ҳам бизгача қоғоз ҳолида етиб келди. Шундай экан биз қоғозга бўлган муносабатимизни ўзгартиришимиз зарур. Негаки, қоғозлар келгуси авлодлар учун ҳам хизмат қилиши керак.\nАфсуски, кейинги пайтларда қоғозга нисбатан ҳурматсизлик бўлаётгани, ўринсиз ишлатилаётганига гувоҳ бўляпмиз. Ачинарлиси, муборак сўзлар битилган қоғозларни ҳар хил ножойиз жойларда кўрамиз. Муборак ҳадисларда, оятларда бирор нарсани исроф қилиш ўшанга зорликни келтириб чиқариши ҳақида сўз боради. Биз бугун қоғозга нисбатан шундай муносабатда бўлаётганга ўхшаймиз.\nШуни билишимиз керакки, аждодларимиз илмида барака бўлган. Шу сабабли уларни илми бутун дунёга танитган. Барчамиз боболаримиз тутган йўлдан бориб, нафақат қоғозни, балки жамики неъматларни асрасак, авайласак кўзлаган мақсадларимизга, етамиз, иншооллоҳ.\nПаст Дарғом туман бош имом-хатиби.


"Даракчи" газетаси танлов эълон қилади!!!\nДобавлено: 14.06.2016, 16:35\nҲурматли мухлислар "Даракчи" газетаси янги — "Энг қисқа ва таъсирли ҳикоя" номли танлов эълон қилади.\nУнга кўра Сиз 50та сўздан иборат тугун, кульминация ва ечимдан иборат, ўта таъсирли ўзингиз ёзган ҳикояни бизга йўллашингиз лозим. Энг яхши ҳикоялар "Даракчи" газетасида, кейинчалик эса китоб шаклида чоп этилади.\nШошилинг! Ўз иқтидорингизни синаб кўринг! Ушбу танловга нафақат ёш қаламкашларни балки таниқли ижодкорларни ҳам лутфан таклиф этамиз!!! Сизнинг тажрибангиз ёш қаламкашлар учун маҳорат-сабоғи бўлиши тайин!


Тошкентдаги туманлардан бирида интим хизматлар кўрсатувчи спа-салон аниқланди - UzNews.uz\n26 февраля, 09:25 937 0\nТошкент шаҳар ИИББ аҳолидан спа-салонлар бўйича келиб тушаётган шикоятлар сони ортгани ва бу борада тегишли профилактик тадбирлар ўтказганини маълум қилди.\nТошкент шаҳар ИИББ Ахборот хизмати хабарига кўра, пойтахт аҳолисидан фаолиятига яқинда рухсат берилган спа-салонлар бўйича келиб тушаётган шикоятлар орта бошлаган. Унда мазкур муассасаларда фоҳишахоналар мавжудлигидан арз қилинган.\nИИББ ходимлари томонидан қонунчилик талаблари бузилишининг олдини олишга қаратилган тадбирлар ўтказилди.\nЖорий йилнинг 23-24 февраль кунлари Яккасарой туманида ўтказилган профилактик тадбирлар давомида бир қатор спа-салонлар фаолияти текширилди ва “қўшимча” хизматлар таклиф қилинаётгани билан боғлиқ фактлар аниқланди.\nХотин-қизлар масалалари бўйича инспектор майор Муниса Абдураҳмонованинг маълум қилишича, спа-салон очган тадбиркорлар одатда унинг фаолиятида қатнашмасдан, масъулиятни менежерларга юклашади. Натижада масъул шахсда ноқонуний хизматлар ташкил этиш икмонияти пайдо бўлади. Салон эгаси учун эса ички ишлар органлари ходимларининг ташрифи кутилмаган янгиликка айланади.\n9 апреля, 18:16 1496 0\n9 апреля, 18:57 1024 0\n8 апреля, 09:10 759 2\n9 апреля, 14:46 682 0\n8 апреля, 10:13 560 0\n9 апреля, 14:21 494 0\n02 Апреля, Пятница 1010 0\n02 Апреля, Пятница 714 0\n02 Апреля, Пятница 715 0\n22 Марта, Понедельник 4041 0\n12 Марта, Пятница 3633 0\n27 Марта, Суббота 3028 0\n29 Марта, Понедельник 1385 1\n29 Марта, Понедельник 2114 1\n03 Марта, Среда 1173 0


18:53 30.12.2020 (Янгиланган 19:38 30.12.2020)\nМаълумки, бу йилги санитария-эпидемиологик вазият Янги йил байрамини нишонлашда ҳам ўз аксини топган. Хусусан, ҳукумат томонидан байрам тадбирлари ўтказишга қатор чекловлар киритилган.\nХусусан, мактаб ва боғчаларда, давлат муассасаларида байрам тадбирлари бекор қилинган.\nБарча фуқаролар учун COVID-19 тарқалишини олдини олиш учун, Янги йилни ўз уйида оила даврасида кутиб олиш тавсия этилади.\nФақат очиқ ҳавода ўтказилаётган тадбирларга рухсат берилган. Хусусан Тошкент марказида байрам концертлари ва томошалари Истиқлол кўчасида Миллий кутубхона олдида 10 январгача ҳар куни соат 10:00 дан 22:00гача бўлиб ўтади.\nПандемия шароитида Янги йил байрамини нишонлашда киритилган чекловлар билан батафсил инфографикамизда танишинг.


Пойтахтда “Вақт бўйлаб саёҳат” кўргазмаси очилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nПойтахтда “Вақт бўйлаб саёҳат” кўргазмаси очилди\nҚадимий Буюк Даштга кўчиб ўтиш ва қозоқ ботирлари руҳиятини ҳис қилиш. Пойтахтимиз аҳолиси ва меҳмонлари ҳақиқий “Вақт бўйлаб саёҳат”га чиқиш имконига эга бўлди. Миллий музейда таниқли Қозоғистон рассоми Қалиулла Ахметжаннинг 70 ёши ва ижодий фаолиятининг 40 йиллигига бағишланган юбилей кўргазмаси ўтказиляпти. Мўйқалам устаси турли жанр ва техникада яратган 100 дан ортиқ турли-туман асарини кўргазмага қўйди. Улар устоз ижодининг турли паллаларини ўзида акс эттиради. Шу жумладан, тарихий китобларга иллюстрациялар, мультфильмларга эскизлар ва ҳатто қозоқ ботирлари қурол-аслаҳаларининг тарихий реконструкцияси ҳам бор.\nКАРИНА БЕРКЕНОВА, ҚОЗОҒИСТОН РЕСПУБЛИКАСИ МИЛЛИЙ МУЗЕЙ ЭКСКУРСОВОДИ:\n- Қалиулла Ахметжан кўп йиллардан буён илмий-тадқиқот ишлари билан шуғулланади ва тарихга жиддий назар солиб, қозоқ қурол-аслаҳалари билан ишлаётган республикадаги ягона мутахассис ҳисобланади. Бу ерда унинг илмий ишлари ҳам қўйилган.\nҚалиулла Ахметжаннинг ишлари ўзига хос техника асосида ишлаб чиқилган. Бу техника муаллиф томонидан кашф қилинган ва расмларни кўп қаватли ҳамда маълум нуқталарга киритиш орқали амалга оширилади. Натижада, картинага қанча масофадан ва қандай бурчак остида қараганингизга кўра, тасвирни турлича қабул қиласиз. Шу тариқа, мусаввир фикрича, олам гўзаллиги ва яшаш нафосатини тасвирлаш мумкин.\n- Унда муар техникаси ҳам мавжуд, у мозаикага ўхшаб кетади. Барча картиналарда тарихнинг, “Қўзи Кўрпеш ва Баян Сулу” достони, сак даври элементлари, олтин тақинчоқларнинг турли парчаларини кўриш мумкин.\nҚалиулла Ахметжан асарлари бугунги кунда Қозоғистон ва Россиянинг етакчи музейларида сақланяпти. Шунингдек, уларни Англия, АҚШ, Швеция, Покистон, Германия, Эрон ва Япония хусусий коллекцияларида учратиш мумкин.\nҚозоқ миллий хореография академияси ўқувчилари ўтган йили 16 та нуфузли мукофотни қўлга киритган\n«Олтин одам» Туркияга борди\n«Астана Опера» театрида «Жизель» балети саҳналаштирилди\nПойтахтда “Astana Media Week” иккинчи куни ўтмоқда


Бир европаликнинг миллатимиз ҳақидаги фикрлари » Ўзбекистон янгиликлари – Zamin.uz\nБир европаликнинг миллатимиз ҳақидаги фикрлари\n09 июнь 2019, 22:20\nБундан 7 йил илгари Германиялик бир туристни Тошкент, Самарқанд, Бухоро ва Хивага машинамда олиб борганман. Бир ҳафтадан кейин олмон сайёҳ тўсатдан: "Ўзбекистон халқи овқатсевар халқ экан", - деб қолди ва дарров изоҳ берди. "Юртингизнинг ҳар қадамида ичи мижозга тўла кафелар борлиги у ерда пиширилаётган таомларга эҳтиёж кучлилигини ва ерли миллат овқатга ўчлилигини англатади", - деди.\n"Бунинг нимаси ёмон?" - деб сўраганимда турист: "Овқатга ўч одамлар кўпинча уйқуга мойил, тўғри фикрлашдан узоқ кишилар бўлиб, ўлимдан қўрқадиган бўлишади" - деди. Бироз сукутдан сўнг у кўзларимга қараб туриб: "Ўлимдан қўрқадиганлар эса ҳамиша курашдан ҳам қўрқишади" - деди.\nБир европалик бир ҳафтада қандай миллат эканимизни дарров илғаган....\nЯнгиликлар » Жамият » Бир европаликнинг миллатимиз ҳақидаги фикрлари\n19:50 Кечиккан йўқлов...\n15:24 Айб кимда?!\n09:28 «Нега сен бўлишинг керакдир қўрқоқ?» (видео)


Улуғ ёшинг муборак, қадрдон университетим! » O'zMU\nO'zMU » Yangiliklar » Улуғ ёшинг муборак, қадрдон университетим!\nУлуғ ёшинг муборак, қадрдон университетим!\n28-05-2015, 15:06 | Ko'rishlar soni: 1178 |\nЭрта тонгда бошланган тантаналарни давом эттирган ҳолда тушдан сўнг Маданият саройи катта залида байрам дастури бўлиб ўтди. Тадбир дастурини очиб берар экан, университет ректори Ғофуржон Муҳамедов барчани яна бир бор Мирзо Улуғбек номидаги Ўзбекистон Миллий университетининг 97 йиллик юбилейи билан табриклади.\nБундан ташқари, университетимизнинг ташкил топган санасига бағишлаб университет ходим ва профессор ўқитувчилари ўртасида ўтказилган турли хил спорт мусобақаларининг ғолибларини тақдирлаш маросими бўлиб ўтди. Бу ҳали ҳаммаси эмас. Бугун залдан деярли барча ўз совғаси билан чиқди. Зеро, Наврўз тантаналари арафасида ташкиллаштирилган факультетлараро танловнинг турли номинациялардаги ғолиблари ҳам ўз совғаларини қўлга киритишди. Тантанали тақдирлаш маросимидан сўнг, Оғабек Собиров, Маҳмуд Номозов ва Воҳид Исоқов каби элимиз ардоғидаги санъаткорлар томошабинларни ўз ижролари билан хушнуд этдилар.Хуллас, бугун университетимизда ҳақиқий байрам бўлганлиги тадбир иштирокчиларининг юзидаги табассуму қўзидаги қувонч билан ҳам ўз исботини топиб турибди. Келинг, яхшиси, уларнинг бугунги шодиёнадан олган унутилмас таассуротлари билан ўртоқлашсак.\nКамола Файзуллаева, Президент стипендианти, журналистика факультети 4 босқич талабаси: :\nБизнинг Мирзо Улуғбек номидаги Ўзбекистон Миллий университети илдизи улуғ, келажаги буюк маскан. Сабаби, университетимиз нафақат республикамизда, балки минтақамизда илк ташкил этилган олий таълим муассасасидир. Университетимизнинг профессор ўқитувчиларидан тортиб то талабаларигача игна билан қудуқ қазишдек машаққатли йўлдан бормоқдалар. Бугунги кунда мазкур олий даргоҳда 1112 дан зиёд профессор ўқитувчилар, жумладан, 8 нафар Ўзбекистон Фанлар академияси академиклари фаолият юритмоқда. 160 нафар фан докторлари ҳормай толмай таълим илмий тадқиқот шлари билан машғулдирлар. Бу фидои касб эгалари бўлмиш улуғ ва азиз устозларимиз университетимиз шуҳратини янада юқори марраларга олиб чиқмоқдалар. Сал кам бир аср умр кўрган университетимиз неча йиллардан буён мамлакатимиз ривожига ўз ҳиссасини қўшиб келмоқда. Аминманки, университетимиз ўз фаолиятда мана шундай изчиллик билан давом этади ва буюк шахсларни кашф қилади. У биз каби талабаларнинг фахри, ифтихори, ғурури бўлиб қолади. Барчани университетимизнинг бугунги шодиёнаси билан табриклайман. Ушбу олий даргоҳнинг яна кўп йиллик тўйини биргаликда нишонлаш шарафи барчамизга насиб этсин!!!\nОзодбек Қувондиқов, ижтимоий фанлар факультети 2 босқич талабаси :\nБир ниҳолнинг ҳар томонлама соғлом, чидамли бўлиб вояга етиши замирида қанчадан қанча меҳнат ётади. Бу машаққатли меҳнат боғбон учун оғир бўлмасин, охирида шунчалик тотли , ширин бўлади. Биз одамзод умрини дарахтга қиёслаймиз. Унинг гўдаклик чоғини ниҳолга. Боғбон ниҳолини меҳру муҳаббати билан зстирар экан, келгусида бу ниҳол азим чинорга айланиб, соясидан барчани баҳраманд қилади. Мен Ўзбекистон Миллий университетини энг буюк боғбон деб биламан. Чунки салкам бир асрлик фаолияти мобайнида неча ниҳоллар парваришлаб ўстирилди. Қанча ёшлар у туфайли ҳаётда ўз ўрнини топди. Бугунги ўтказилган тадбирлар эса университеимиз жамоасининг кўп йиллик меҳнатига муносиб рағбат бўлди, десам янглишмайман. Бугун биз талабаларнинг ҳақиқий байрами, зеро шндай олий даргоҳнинг талабаси деган шарафли номга сазовор бўлганимизнинг ўзи биз учун энг катта ютуқлардан бири. Жонажон университеимизнинг 97 йиллик шодиёнаси барчамизга муборак бўлсин!!!\nфизика факультети талабаси\nОқ йўл сенга, битирувчи!


Чиқинди ташиш учун мўлжалланган MAN машинаси чиқарадиган ширкат солиқдан озод бўлди.\nЙил бошида Ўзбекистон президенти қарори билан бир нечта ширкат солиқлардан озод қилинди.\nЖанубий Кореяга оид Korean Air ва Германия иштирокидаги JV MAN Auto – Uzbekistan компанияси 2017 йил 1 январигача Ўзбекистон ҳудудидаги жорий барча солиқлардан озод этилди.\nБундан ташқари, бу ширкатлар мамлакатга олиб кираётган товарлари учун бож тўловларини ҳамда Молия вазирлиги қошидаги Республика йўл фондига тўланадиган мажбурий тўловлардан бирортасини тўламайдиган бўлди.\nБу ҳақда Norma.uz сайти хабар қилди.\nШунингдек президент қарори билан¸ Навоий аэропорти ҳам 2019 йилгача божхона тўловларидан озод қилинди.\nНавоий аэропорти ходимлари ва Korean Air ишчилари ойлигидан ижтимоий тўловлар чегирилмайдиган бўлди.\nПрезидент фармонига кўра¸ Навоий вилоятидаги халқаро логистика марказига оид солиқ имтиëзларинг ҳам муддати узайтирилди.\nЎзбекистондаги пластик карта ва терминаллар ишлаб чиқарувчи ширкатлар ҳам 2017 йилгача божхона тўловлардан озод қилинди.\nЙил бошида Ўзбекистон президенти қарори билан бир нечта ширкат солиқлардан озод қилинганини изоҳлаган Астанадаги Евросиё университети доценти, асли ўзбекистонлик иқтисодчи олим Сапарбой Жубаевга кўра¸ бу қарор сармоядорларни жалб қилиш мақсадида қабул қилинган:\n- Сармоядорлар Ўзбекистондан кетиб қолмаслиги учун ўз вақтида қилинаëтган тўғри қарор бу. Бу ширкатлар тарафидан Ўзбекистонга киритилган улкан сармоялар кўмагида ишчи ўринлари яратилганлигининг ўзи мамлакат учун катта фойдадир. Мен хорижий ширкатларни солиқдан озод қилиш йўли билан Ўзбекистонга жалб қилиш ҳаракатларини иқтисодий асосланган ва тўғри қарор деб биламан¸- дейди иқтисодчи.\nЎзбекистонда бир нечта хорижий ширкатларга солиқ имтиëзлари берилгани мамлакатнинг сармоя жозибаси ўта камайган вақтига тўғри келди¸ деб таъкидлади Сафарбой Жубаев суҳбат давомида:\n- Ҳар бир хорижий сармоядор Ўзбекистонга имкониятларни чамалаб сармоя киритади. Бу имкониятлар уларга 2017 йилгача солиқ имтиëзи берилишини ҳам изоҳлайди. Масалан, улар бу имтиëзни олиш баробарида сармоя мажбуриятларини ҳам бажаришлари керак бўлади. Қарсак икки қўлдан чиқади деган гап шунга тўғри келади¸- дейди суҳбатдош.\nСафарбой Жубаевга кўра¸ солиқ имтиëзларининг саноқли ширкатларгагина жорий қилиниши Ўзбекистондаги сармоя муҳити билан боғлиқ муаммолар боис амалга ошмоқда:\n- Бу ерда икки сабаб бўлиши мумкин. Биринчиси, Ўзбекистондаги инвестицион муҳит ёмонлашгани, конвертация ва қонунлар ўзгариб туриши билан боғлиқ муаммолар. Иккинчиси эса, лойиҳаларнинг тижорий жиҳатдан самарасизлигидир. Бу ширкатларга Ўзбекистон томони кўп имтиёзлар бермоқда, лекин имтиёзлар бўлгани билан бу лойиҳалар ижроси учун кафолат бўлмаса охири барибир яхши бўлмайди,- дейди Астанадаги Евросиё университети доценти, асли ўзбекистонлик иқтисодчи олим Сапарбой Жубаев.\nЭслатиб қўямиз, Марказий Осиё ва Каспий минтақасида нефт-газ қидируви ва қазиб олиш билан шуғулланадиган Tethys Petroleum ширкати 2 январ куни Ўзбекистонда “сиёсий ва бизнес муҳити ўзгаргани сабаб” у ердаги лойиҳалардан чиқиб кетаётганини билдирган эди.\nКанадага қарашли Tethys Petroleum сўнгги олти ой ичида Ўзбекистонни тарк этаётган иккинчи йирик нефт ширкатидир.\nЎзбекистон мобил алоқа бозорида 2004 йилдан буён ишлаб келган ва мамлакатдаги энг йирик мобил ширкати ҳисобланган "Ўздунробита" фаолияти 2012 йилнинг июл ойида ҳукумат томонидан тўхтатиб қўйилган эди. Ширкатнинг тўрт ходими ҳибсга олиниб, жарима ва аҳлоқ-тузатиш ишларига ҳукм қилинган. Компаниянинг Ўзбекистондаги мулки мусодара қилинган.эди.\nЎзбекистонда олтин қазиб чиқариш соҳасида 1996 йилдан фаолият юритиб келган Oxus Gold ширкати 2011 йилда мамлакатдан чиқиб кетган эди.


Қиролича учун дуо, янги Бисмаркни излаш ва замонавий Наполеон: Brexit’дан кейинги Европанинг дипломатик психотаҳлили\n12:41 / 01.10.2020\nТаъкидлаш жоизки, анча вақтдан бери Европа Иттифоқи муаммоларни ўз ички динамикаси доирасида ҳал қилишга муваффақ бўлиб келаётганди. Бироқ Brexit жараёни туфайли у илк марта қисқариш ташаббуси ва барқарорлик билан боғлиқ ҳаётий муаммога дуч келди.\nФото: : Tanaonte/Getty Images/iStockphoto\n«Anadolu» агентлиги муаллифи Али Маскан Европа Иттифоқи келажаги бўйича фикрларини баён этди.\nАнглия – парламент тизимига биринчилардан бўлиб қадам қўйган, демократик жараёнларга Европа қитъасининг бошқа мамлакатларидан олдинроқ кириб келган давлат. Бу эса табиий равишда Европа дуч келувчи барча муҳим муаммоларни ҳал қилишда Британиянинг аралашувига бўлган заруриятни туғдиради.\nАнглия узоқ вақт мобайнида ўзининг табиий қудрати туфайли қитъада мутлақ куч сифатида ҳукмронлик қилиш учун Европадаги бирор-бир мамлакатга йўл бермади. Аммо у Иккинчи жаҳон урушининг охирига қадар давом этган ушбу миссияни чарчоқ ва вақтнинг молиявий оғирлиги туфайли қисман АҚШга топширишга мажбур бўлди. Кейинчалик у юзлаб йиллар давомида ташқаридан назорат қилиб туриши керак бўлган Европа томонидан тузилган иттифоққа кириб, ўзини ҳам Европа мамлакати сифатида рўйхатга қайд этди.\nХалқаро тизимнинг маъмурий ўзгаришидан фойдаланган ҳолда, Англия мазкур тизимда мустақил куч сифатида иштирок этиш учун Brexit жараёнини бошлади. Пандемия жараёни билан ҳаётга кириб келган янги қадриятлар Буюк Британиянинг Brexit жараёнига киришгани нақадар ўринли бўлганини яна бир бор тасдиқлади.\nБугунги кунда 2,4 миллиард кишилик улкан иқтисодиётга эга бўлган Британия Ҳамдўстлиги (Commonwealth) 80дан ортиқ ташкилот томонидан қўллаб-қувватланмоқда ва у 54 давлатни ўз ичига олади. У Англия раҳбарлигида ривожланиш, тинчлик ва демократия йўлида сиёсат юритмоқда.\nЯккаланиш даврида ҳам тарихий хазинасини сақлаб қолишга муваффақ бўлган Англия кутилганидек янги даврга ҳам хотиржамлик билан мослашиб боради. Шу сабабли Буюк Британия халқаро кун тартиби энг қизғин бўлган минтақа бўлиш баробарида воқеаларга нисбатан жуда аниқ ва таъсирчан аралашувлардан воз кечади.\nШу пайтгача АҚШ билан жиддий қарама-қаршиликларни бошдан кечирмаган Англия кейинги даврда ҳам ушбу даражадаги муносабатларни сақлаб қолиш орқали ўзининг «ақлли мамлакат» позициясини давом эттириши аниқ. Буюк Британия Европанинг тартиби ва барқарорлиги учун зарурат туғилганда АҚШ, Россия ва Хитой каби давлатлар билан дипломатик алоқаларни ўрнатишдан тортинмайди. Шу нуқтайи назардан, у Европа Иттифоқидан чиқиб кетган бўлса-да, иттифоқнинг мавжудлиги ва омон қолиши учун керакли қурбонликлар беришда давом этади. У Европанинг умумий ташқи ва хавфсизлик сиёсатини қўллаб-қувватлайди ва ҳаттоки Макрон талаб қилганидек, Европа хавфсизлик кенгаши каби тузилмаларга «ўнг кўз билан қарайди».\nАнглия нафақат минтақавий, балки глобал кучлар элементига айланган бўлса-да, қитъани беқарорлаштирувчи ҳар қандай масала эндиликда у учун энергия сарфлашнинг янги машғулотига айланади. Натижада Англия бир томондан иттифоқнинг молиявий ва дипломатик юкидан халос бўлади, бошқа томондан эса мудофааси заифлашган Европа Иттифоқини ўзига кўпроқ қарам қилади.\nЯнги миссиясига мувофиқ, халқаро тизимда тараққиёт, тинчлик ва демократия учун кураш олиб бораётган Британия муаммоларни уруш эмас, балки дипломатия йўли билан ҳал қилишнинг устувор йўналишларидан фойдаланади. Ақлли мамлакат сифатида можаролар ва урушлар орқали эришиш мумкин бўлган улкан ютуқларни «беш соатлик чой суҳбатлари»да қўлга киритади. Катта эҳтимол билан суҳбатдошларини ҳам ўзига яраша юмшоқ деб аташ мумкин бўлган одамлар ва давлатлар орасидан танлайди.\nИқтисодиёти ва саноати билан Европа Иттифоқининг «двигатели» бўлган Германия тарихдан олган сабоқлари туфайли мавжудлик ва омон қолишининг ягона кафолати сифатида барқарор Европани кўради. Brexit сабабли ЕИ доирасидаги масъулият кучайганини сезган Германия эндиликда нафақат иттифоқ иқтисодиётини, балки унинг нозик дипломатик алоқаларини ҳам ўз зиммасига олишга мажбур бўлади. Германия ушбу ўтиш даврида ва ундан сўнг Англия уни дипломатик столда ёлғиз қолдирмаслигини билади, аммо у мана шу даврда иттифоқ ичидаги курашларни якка ўзи бошқаришни ҳам ўрганади.\nУшбу янги масъулият иттифоқни сақлаб қолиш учун Германияни АҚШ ва Россия ўртасида янги дипломатик ташаббусларни бошлашга ва айни пайтда Европа Иттифоқидаги ўз манфаатларини ҳам назорат қилишга ундайди. Бошқа томондан, у «Шимолий оқим-2» табиий газ линияси Ливия, Эгей ва Ўрта ер денгизидаги муаммоларда иложи борича эҳтиёткор бўлади. Шубҳасиз, Болқон ва Шарқий Европа эҳтиёткорлик билан мурожаат қилиниши керак бўлган минтақаларнинг бошида туради.\nТаъкидлаш жоизки, Европа Иттифоқида юз берадиган муаммолар, можарога айланадиган ҳар бир масаланинг бадалини энг кўп тўлайдиган мамлакат Германиядир. Шу боис, пандемия туфайли иқтисодиёт ва сиёсий менежмент оғирлашаётган бир пайтда у статус-квони ҳимоя қилиш учун дўстларини хотиржамлик сақлашга ундаш вазифасини ҳам ўз зиммасига олади.\nНемислар Болқон ва Шарқий Европада АҚШ билан тўқнаш келган даврда Буюк Британиянинг қандай муносабатда бўлиши ҳам Германия учун жуда муҳимдир. Зотан, Германия минтақавий сиёсатда АҚШнинг босимини ҳис қила бошлади. АҚШ ҳарбийларининг бир гуруҳини Германиядан олиб чиқиши ва уларнинг бир қисмини Польшага жойлаштириши Германияни мудофаа харажатларига мажбур қилади ва уни стратегик жиҳатдан заифлаштиради.\nМухтасар қилиб айтганда, Германия Brexit жараёнида кучли иқтисодий ва дипломатик муаммолар билан курашади. У иложи борича иттифоқ ичидаги ёки унинг чегараларидаги тўқнашувлардан ҳимояланишни афзал кўради ва гарчи сукут сақлаб турган бўлса ҳам, Британиянинг қўллаб-қувватлашига муҳтож бўлади.\nBrexit’дан кейин Европа Иттифоқига барқарорлик зарурлигини ҳисобга олмаётган Франция ўзининг тарихий ва жорий алоқалари йўқ минтақалар ҳамда воқеаларнинг асосий иштирокчиси сифатида Буюк Британия томонидан бўшатилган вазифа ва мажбуриятларни бажариш орқали олдинги планга чиқишга ҳаракат қилмоқда. Унинг бу ҳаракатлари муаммоларни ҳал қилишдан кўра, у ўзида мавжуд деб билган кучларни намойиш қилишдан келиб чиқмоқда.\nДипломатик дадиллиги билан Европа Иттифоқи учун янги ташқи хавфсизлик ва мудофаа стратегиясини ишлаб чиқишга интилаётган Макрон бу вазифани уддалаш учун етарли сиёсий ва иқтисодий кучга эгами ёки йўқми, албатта, буни вақт кўрсатади.\nТуркия дуч келган минтақавий муаммоларни ҳал қилишда Англияни «калит» сифатида кўради. У ўзи билан келиша олмаётган давлатлар билан муомалада «инглиз калити»дан фойдаланиши эҳтимоли мавжуд. Германия эса мазкур жараёнда Туркияга яқин позициядан жой олади.\nШуни ёдда тутиш керакки, Туркия, айниқса, Болқон ва Шарқий Европа сиёсатида халқаро мувозанатларга қарши Германия билан минтақавий ҳамкорлик қилади. Франция эса ҳар бир мамлакатга миллий ва халқаро сиёсатда зарур бўлган динамизмни бера оладиган мамлакатдир. Шу нуқтайи назардан, Макронга Туркия ташқи сиёсатини тийиб турувчи шахс сифатида қараш керак.\nКелгусида биз ўз мавжудлиги ва статус-квосини сақлаб қолишга интиладиган, мослашувчан Европа Иттифоқини кўрамиз. Бу даврда Буюк Британия АҚШ, Европа Иттифоқи, Россия ва Хитой билан бирга халқаро тинчликка ҳисса қўшадиган, Германия ўз зиммасига ортилган юкни кўтаришга ҳаракат қиладиган, Франция эса янги ролни ўйнашга ҳаракат қиладиган мамлакат сифатида намоён бўлади.\nАфтидан, келгусида инглизлар қироличанинг соғлиғи учун дуо қилишда, немислар янги Бисмаркни излашда, французлар эса «замонавий Наполеон» ортидан эргашишда давом этадиганга ўхшайди.


10 декабр 2019, Тошкент вақти: 13:00\n11 июл куни Россиянинг Новороссийск шаҳрида сувга чўкиб кетган 21 яшар Ўзбекистон ватандоши жасади топилди. Тергов қўмитасида ўзбек муҳожири денгиз тўлқинлари тортиб кетган 12 яшар болани қутқариб қолгани, аммо ўзи сувдан чиқа олмаганини билдиришди.\nФалокат 2017 йилнинг 10 июлида Краснодар вилояти Новороссийск шаҳридаги чўмилиш учун тақиқланган Сужук бурни яқинида содир бўлди.\nЎзбекистонлик муҳожир ўлими юзасидан терговни олиб бораётган Новороссийск шаҳар Тергов Қўмитаси катта терговчиси Дмитрий Кириченко Озодликка ҳодиса тафсилотларини сўзлаб берди.\nУ 1996 ва 1997 йилда туғилган икки ўзбекистонлик қурувчи 12 ёшли бола ҳамроҳлигида бурун бўйлаб қумлоқ саёзликдан уша ерда жойлашган оролчага ўтмоқчи бўлганини гапиради:\n- Бу йигитлар Ўзбекистондан ишлагани келган. Улар бетончи бўлиб ишлаб келишган – ичмайди, чекмайди, жуда ажойиб меҳнаткаш йигитлар. Шу атрофда кетаётган кўп қаватли турар-жой биноси қурилишида ишлаган, ётоқхонада турган. Мен ҳужжатларини текширдим - қайд қоғози, меҳнат шартномаси, суғурта ҳужжатлари жой-жойида. Иш куни тугаганидан кейин улар чўмилишга чиққан ва ўзлари билан 12 яшар маҳаллий ошпазнинг ўғилчасини олган. Улар аввалига шаҳар пляжида чўмилган, кейин негадир хавфли Сужук бурни томон йўл олган ва оролга ўтган, дейди терговчи.\nЙигитлар оролга ўтиб, томоша қилиб турган вақтда қаттиқ шамол кўтарилган ва ортга қайтишга қарор қилгани маълум бўлди.\n“Орқага қайтаётганда катта тўлқин 12 яшар болани денгизга тортиб кетган”, дея давом этади Тергов қўмитаси вакили.\n- 1996 йилда туғилган ўзбекистонлик йигитимиз жуда бақувват бўлган, спорт билан шуғулланган экан. У сувга тушиб болани қутқариб қолди, аммо ўзи денгизда ғарқ бўлди. Бу ҳодиса тахминан кечки 6-7ларда содир бўлди. Мен бошчилигимда оператив гуруҳ дарҳол ҳодиса жойига етиб бордик ва уни қидиришга тушдик. Биз қутқарувчилар ишини ташкиллаштирдик. Аммо, қаттиқ шамол ва тўлқинлар ҳамда тушган қоронғуда қидирув ишларини кейинги кунга қолдиришга мажбур бўлдик. Тонг саҳарлаб, эрталабки 5ларда, “Кубаньспас” ташкилоти қутқарувчилари яна иш бошлади ва жасадни соат 6:45ларда 5 метр чуқурликда аниқлади, деди Дмитрий Кириченко.\nСуҳбатдош ўлган йигитнинг яқинларидан Новороссийскда амакиси борлиги, отаси йўқлигини билдирди. У ўзбекистонликнинг онаси ҳалигача унинг ўлимидан бехабар эканини инобатга олиб, йигитнинг исмини ошкор қилмасликни сўради.\nТерговчи билан суҳбатдан нобуд бўлган муҳожир йигит Қашқадарёдан бўлиши мумкинлиги аниқланди.\nДмитрий Кириченко ҳозирда жасад шаҳар моргига экспертиза учун жўнатилгани ва суд-тиббий хулоса чиқарилса, Ўзбекистонга юборилишини маълум қилди.\nҚутқарилган ошпазнинг ўғли ҳозирда реанимацияда экани ва унинг соғлиги хатар остида эмаслиги айтилди.\nОзодлик Новороссийск шаҳрида ўзбеклар асосан қурилиш ишларида ишлашини аниқлади.\nСужук бурни яқинидаги қурилишлардан бирида ишловчи Дилшодбек олдинроқ ҳам муҳожир бир йигит маҳаллий кишини қутқариб қолганини Озодлик билан суҳбатда эслади.\n- Муҳожирлар асосан қурилишда ишлайди. Таксичилар ҳам кўп эди, аммо қонун чиққанидан кейин таксичилик тўхтади. Цемент заводи каби иншоотларда кунбайига ўзбек муҳожирлари ишлайди. Новороссийскда асосан катта қурилишда ишлайди бизникилар. Бир ойча бўлиб қолди чўмилиш сезони олчилганига, одам тўла пляжда. Қурилишлар асосан денгиз бўйида бўлгани учун ишчилар кечки салқинда чўмилишга тушади. Белгилаб қўйган хавфсиз жойи бор – қолган жойи чуқур роса. Яқинда ўзимизни шерикларимиздан бири чўкиб кетаётган одамни қутқариб олганини эшитган эдим, деди Дилшодбек.


Суриянинг Ҳалаб шаҳрида ўт очишни тўхтатишга доир янги келишув кучга кирди\n24 январ 2021, Тошкент вақти: 15:09\nҲалабда жанг қилаётган тарафлар ўт очишни тўхтатишга янги келишув ортидан шаҳарда отишмалар тўхтагани хабар қилинмоқда. Россия ва Туркия ёрдами билан аввалроқ эришилган оташкесим 14 декабрь куни барбод бўлган эди.\nАммо исёнчиларга янгидан келишувга эришилганини ва шаҳарнинг шарқий қисмидан оддий фуқаролар эвакуация қилинишини билдиришди. Сурия ҳукуматига яқин манбалар эвакуацияни бошлашга тайёргарлик кўрилаётгани ҳақида хабар қилди.\nБританиядаги "Сурия инсон ҳуқуқлари обсерваторияси" тиббий ёрдамга муҳтож одамлар Ҳалаб шарқини тарк эта бошлаганини билдирди.\nРоссия эса ўз аскарлари президент Владимир Путин буйруғи билан исёнчиларни шаҳар шарқидан олиб чиқишга тайёргарлик кўраётгани ҳақида хабар қилди.\nСурия расмийлари исёнчилар ва уларнинг оилаларини Идлиб шаҳрига эвакуация қилишда уларнинг хавфсизлигини таъминлашга кафолат беришди.


Фарғона вилояти Қува туманида “Обод қишлоқ”, “Обод маҳалла” дастурлари асосида “Толмозор”, “Акбаробод”, “Тошкент” ва “Ғалаба” маҳалла фуқаролар йиғинларида кенг кўламли бунёдкорлик ишлари амалга оширилди. Бунинг учун қарийб 20 миллиард сўм маблағ сарфланди.\nБугун ҳудуд қиёфасини бутунлай ўзгартириш, одамларнинг турмуш шароитини янада яхшилаш, қишлоқни ижтимоий-иқтисодий ривожлантириш бўйича комплекс чора-тадбирлар амалга оширилмоқда. Одамларни ҳаётидан рози қилиш, шаҳардагидек яшаш шароити яратиш мақсадида бошланган эзгу ташаббус катта ҳаракатга айланди.\nҚува – Фарғона водийсининг мафтункор масканларидан. Кейинги йилларда туман аҳолисининг турмуш даражасини юксалтириш, аҳоли учун қулай маданий-маиший шароитлар яратиш борасида амалга оширилаётган бунёдкорлик ва ободонлаштириш ишлари янги иш ўринлари очиш, аҳоли фаровонлигини ошириш, оилалар тинчлигини таъминлашнинг муҳим омили бўлмоқда. Буни тумандаги барча 65 та маҳалла фуқаролар йиғини мисолида ҳам кўриш мумкин.\n“Обод маҳалла” дастури доирасида тумандаги “Тошкент” ва “Ғалаба” маҳалла фуқаролар йиғинида 11 миллиард 898 миллион сўмликдан ортиқ қурилиш-ободонлаштириш ишлари амалга оширилди. Натижада 300та якка тартибдаги ва 39та кўп қаватли уй-жой таъмирланди, 3,4 километр узунликда ичимлик суви тармоғи тортилди, 20 километрга яқин табиий газ тармоқлари таъмирланди.\n– Маҳалламиз туман марказида жойлашган бўлса-да, шу пайтга қадар маданий-маиший шароитлар йўқ эди, – дейди “Ғалаба” маҳалла фуқаролар йиғини раиси Парпибой Каримов. – Ёзда ичимлик суви, қишда табиий газ, электр таъминотида юзага келадиган носозликлар аҳолининг ҳақли эътирозига сабаб бўларди. “Обод маҳалла” дастури доирасида амалга оширилган ишлар бу борадаги муаммоларни бартараф этиш имкониятини берди. Шу кунга қадар 5та кўп қаватли уйнинг оқова сув тармоғи қуриб битказилди, йўл ва йўлаклар асфальтланди, 7та уйнинг томи профнастил, 1та уйнинг томи шифер ва 5та уйнинг томи полизол қопламаси билан ёпилди, 13та уйнинг фасад қисми тўлиқ таъмирланди, 8 километрлик газ тармоғи, битта трансформатор пункти таъмирдан чиқарилди.\nДавлатимиз раҳбари ташаббуси билан ҳаётга жорий этилаётган ҳаётбахш дастурлар ҳудудлар ободлигини таъминлаш, одамлар турмуш тарзини юксалтириш, аҳолини ижтимоий қўллаб-қувватлаш борасида муҳим аҳамият касб этмоқда.\n– Севинчимни сўз билан ифодалаб беролмайман, – дейди Чўлпоной Мўйдинова. – Бир хонали уйда икки келиним, вояга етган қизим билан яшардик. Дастур доирасида олиб борилган ўрганишлар натижасида бизга имтиёзли тарзда намунали уй-жой берилди, ўғил ва келинларим фойдали иш билан банд бўлди. Президентимиз ташаббуси билан олиб борилаётган эзгу ишлар, маҳалладошларимизнинг амалий кўмаги, қўллаб-қувватлаши оиламиз тинчлиги, тотувлигини таъминлаётганидан миннатдорман.\n“Ғалаба” маҳалла фуқаролар йиғинида тадбиркор Муродил Ҳайдаров ташаббуси билан замонавий савдо ва маиший хизмат кўрсатиш мажмуаси қурилиб, фойдаланишга топширилди. Миллий меъморчилик андозалари билан уйғунлашган замонавий мажмуада савдо, ишлаб чиқариш ва аҳоли кундалик эҳтиёжи учун зарур бўлган маиший хизмат кўрсатиш тармоқлари иш олиб бормоқда. “Обод маҳалла” дастури асосида қад кўтарган иншоот бир вақтнинг ўзида 300 нафар ёшлар бандлигини таъминлади.\nСирасини айтганда, “Обод қишлоқ” ва “Обод маҳалла” дастурлари доирасида олиб борилаётган амалий ишлар қиш чилласида ҳам тўхтагани йўқ. Буни ҳудудларда юз бераётган ўзгаришлар, кун сайин кўпайиб бораётган обод қишлоқ ва маҳаллалар мисолида ҳам кўриш мумкин. Демак, халқимиз улкан мақсадлар билан бошланган эзгу ислоҳотларда ҳамжиҳатликда иштирок этмоқда.


Ўзбекистонлик собиқ футболчи Николай Ширшов вафот этди\nШиршов 1996—2005-йиллар мобайнида миллий терма жамоа сафида ўйнаган.\nТОШКЕНТ, 28 дек — Sputnik. Ўзбекистон миллий терма жамоасининг собиқ футболчиси Николай Ширшов 47 ёшида вафот этди.Николай Ширшов 1974 йилнинг 22 июнида Тошкент шаҳрида туғилган. Фаолиятини Тошкент вилоятининг "Сверловец" (1991 йил) клубида бошлаган Ширшов кейинчалик "Трактор" ва "Пахтакор" сафида тўп суради. У "шерлар" таркибида (1992-1999) 159 та расмий ўйинда майдонга тушиб, 16 та голга муаллиф қилган. Кейинчалик футболчи 5 йил давомида (2000—2005) "Ростов" шарафини ҳимоя қилган.Ширшов Россиянинг "СКА", "Батайск-2007", "Таганрог", "МИТОС" ва "ТПФ" клубларида ҳам ўйнаган. Николай 2013 йилда футболчилик фаолиятини якунлаганди.Николай Ширшов 1996-2005-йиллар мобайнида миллий терма жамоа сафида ўйнаган. У 1996 йил 19-ноябр куни БААга қарши ўртоқлик учрашувида (4:2) дебют қилган. Термадаги фаолияти давомида 63 та ўйин ўтказиб, 13 та гол киритган.\n14:51 28.12.2021 (янгиланди: 14:55 28.12.2021)\nШиршов 1996-2005-йиллар мобайнида миллий терма жамоа сафида ўйнаган.\nТОШКЕНТ, 28 дек — Sputnik. Ўзбекистон миллий терма жамоасининг собиқ футболчиси Николай Ширшов 47 ёшида вафот этди.\nНиколай Ширшов 1974 йилнинг 22 июнида Тошкент шаҳрида туғилган. Фаолиятини Тошкент вилоятининг "Сверловец" (1991 йил) клубида бошлаган Ширшов кейинчалик "Трактор" ва "Пахтакор" сафида тўп суради. У "шерлар" таркибида (1992-1999) 159 та расмий ўйинда майдонга тушиб, 16 та голга муаллиф қилган. Кейинчалик футболчи 5 йил давомида (2000—2005) "Ростов" шарафини ҳимоя қилган.\nШиршов Россиянинг "СКА", "Батайск-2007", "Таганрог", "МИТОС" ва "ТПФ" клубларида ҳам ўйнаган. Николай 2013 йилда футболчилик фаолиятини якунлаганди.\nНиколай Ширшов 1996-2005-йиллар мобайнида миллий терма жамоа сафида ўйнаган. У 1996 йил 19-ноябр куни БААга қарши ўртоқлик учрашувида (4:2) дебют қилган. Термадаги фаолияти давомида 63 та ўйин ўтказиб, 13 та гол киритган.


ALMATY. Kazinform - Охирги икки йилда Алмати шаҳрида асосий капиталга йўналтирилган инвестициялар ҳажми рекорд даражада ўсиб, 1 триллион 200 миллиард тенгега етди. Бу ҳақда шаҳар ҳокими Бақитжан Сағинтаев маълум қилди, дея хабар беради Kazinform мухбири.\n«Биз иқтисодиётнинг бозор савдосига асосланган форматидан воз кечиб, янги савдо форматларини, жумладан, онлайн савдони жорий этиш тарафдоримиз», – деди Б.Сағинтаев.\nУнинг қайд этишича, ҳокимлик иқтисодиётнинг юқори самарали тармоқларини, хусусан, рақамлаштириш, креатив индустрия, саноат ва бошқаларни ривожлантириш орқали иқтисодиётнинг таркибий ислоҳотларини амалга оширмоқда.\nҲокимнинг фикрича, талаб юқори кадрларнинг етишмаслиги меҳнат бозорининг реал эҳтиёжларига мос келмаслигига олиб келади.\n«Бандлик ва турмуш сифатини ошириш йўлидаги муҳим қадам тадбиркорлик фаоллигини рағбатлантириш бўлади. Охирги икки йилда асосий капиталга йўналтирилган инвестициялар ҳажми 820 миллиарддан рекорд даражадаги 1 триллион 200 миллиард тенгега ўсди. Шу билан бирга, ижтимоий соҳага йшналтирилган инвестициялар 12 фоизга ошди», – деди Б.Сағинтаев.


Sayyod-shou - shaxzod\nБугунги сухбатдошимни, халқ афсуски фожеа орқали таний бошлади.\nАфсуски деганим боиси, ўзингизга маълум Шахзодни Мўмин Ориповнинг ўлимидан сўнг, унинг “Қалбаки дунё” фильмига куйланган “Алвидо” қўшиғи, унга суратга олинган саунтрек, ва Мўмин Ориповга бағишланган Тохир Содиқов, Зиёда ва Жахонгир Позилжоновлар билан биргаликда куйлаган “Хотира” қўшиғи орқали танила бошлади. Вахоланки бу ижод намуналаридан аввал, мудхиш воқеадан сўнг ўзининг илк “Югураман” қўшиғига олинган клип эфирга тақдим қилинган, ва у клипда Мўмин Ориповнинг хам эпизодик роли бор.\nГап шундаки, Шахзоднинг илк қадами бўлган бу клип айнан шу мудхиш воқеа пайтига тўғри келди. Яна фожеа содир бўлган кун “Божалар” гурухи билан машинада Шахзод хам бўлганди.\nАлбатта унинг умидлари ўзгача бўлгани табиий, устозларидан Мўмин Орипов хаёт бўлганида “Хотира” қўшиғига эмас, балки, илк қадами “Югураман” қўшиғи ва унга суратга олинган клипдан биргаликда завқланган бўларди.\nТермез шахридан репортажимда Шахзод билан илк маротаба учрашиб воқеа хақида қисқа интервью олгандим.\nХозир сизларни эътиборингизга у билан батафсил сухбатни тақдим этаман.\n“Божалар” гурухи тақдим этади: Шогирд Шахзод...\nРахимов Шахзод Зоирович, 9 май куни туғилган. Маълумоти ўрта.\n“Божалар” гурухи йигитлари ижодига қизиқиб, Тохир Содиқов орқали танишган. Шиори : “Доимо олға!”\nИлк қўшиғингиз ва унга суратга олинган клипни тақдим қилишдан аввал гурухдаги вазифангиз нималардан иборат бўлган?\n-Мўмин ва Жахонгир акалар аввалига кўриб ўрганишимни таклиф қилишган. Гастролларда хам бирга бўлиб сахнада ўзлигисини тутиш каби нарсаларни ўрганиб юрардим. Иккови хам менга бирдек устоз, ижодий жараён, шеър ёзиш, қўшиқ тайёрлашда хам улар хамиша бирга мен билан бўлиб келишган\nГурухга учинчи иштирокчи сифатида тайёрлашганми?\n-Йўқ, шунчаки шогирд. Илк қўшиғим “Югураман” ва унга клип хам тайёр бўлгач, гастроллардан бўшаб келиб расмий равишда ижодимни бошлашим керак эди.\nТохир Содиқов орқали дедингиз, аввал Тохирни шогирди эдингизми?\n-Йўқ, Тохир акам менга акадек, болалигимдан танийман, ёнма-ён қўшним.\nАвтохалокат пайтини эслай оласизми?\n-Гастролдан қайтаётган эдик ва мен ухлаб қолганлигим учун эслай олмайман. Хушимга шифохонада келдим.\nХақиқатдан хам аввалига Сизни адашиб...\n-Морг? (ўликхона). Ха рост. Адашиб ўша ерга олиб кетишган, лекин совуқдан ўзимга кела бошлагач шифохонага олиб келишган.\nМўмин вафоти хақида қачон билдингиз?\n-Эртаси куни. Жахонгир окам билан менга воқеа куни айтишмади.\nХозирда “Божалар” гурухига иккинчи вакил бўлиб киришга таклиф бўлдими? Барибир шу гурухда бўлгансиз.\nЙўналишингиз устоз гурухингиз каби комедик йўналишда бўладими?\n-Йўқ, хали синаб кўрмадим. Хозир менда танланадиган давр. Халққа қай бири маъқул келса ўша йўналишда бўлади.\nИлк тақдим қилган “Югураман” қўшиғи хақида танқидлар сезилгандек бўлди. Хатоларни сезиб хулосалар қилдингизми?\n-Ха, хато ва камчиликларни кўрдик. Танқидлар бўлгани хам албатта яхши бўлди, хатоларни билиб тўғирлашга харакат қиляпмиз.\nМудхиш воқеа орқали танилиш деган нарса оғир бўлса керак? Шу фожеа орқали танилдингиз.\n-Билмасам...Балки сабабдир. Ортга вақтни қайтара олмаймиз, ёки мошинадан тушиб қола олмайман.\nХозирда ижод қандай? “Акфа-медиа”га қарашли хонандамисиз ёки шунчаки Жахонгир ёрдам беряптими?\n-Расмий равишда эмас. Лекин шу ердаги акаларим ёрдам бермоқда, ғоялар Жахонгир акага тегишли. “Акфа-медиа” продюссерлик қилмоқда, лекин хозирча шартнома тузмадик. Энди...\nЙўналиш танлашда синалаётган бўлсангиз, ўзингиз истагани, ўзингизга яқини қандай? Миллий? Тохир Содиқов каби, “Божалар” каби хажвий?\n-Билмасам, менга хаммаси ёқади.\nДейлик, овоз жихатларига мосроқ бўлгани?\n-Шу “Алвидо” қўшиғи кўринишида. Попса бўлса керак. Жудаям миллий, жудаям реп хам эмас.\nХозирда тайёрлаётган қўшиқ ва клиплар?\n-Эртага янги қўшиқни ёзамиз, “Сабина” деб номланади, ёшларбоп, кейин унга клип хам суратга олиш режаси бор. Севги изхор қилиш ва у хақида қиз билмайди, шу кўринишда ғоя хозирча бор.\n“Акфа-медиа” маъмуриятидан шартнома тузилиб, Ойбек ва Нигора сингари дуэт гурухи таклиф қилинса, дейлик Зиёда ва Шахзод. Рози булармидингиз?\n-Зиёда ва Шахзод? Бунақаси бўлмаса керак менимча (кулади). Тасаввур қиладиган бўлсак, рози бўлардим.\nАниқ бир йўналиш шарти қўйилса, дейлик “Дадо” гурухи сифатида? Гурух йигитларининг кенжаси Шерик (Шерзод Мадумаров)га хам ўхшаб кетар экансиз.\n-Рози бўлардим, ёқади менга бу йўналиш.\nХозирда ўзингиз устингизда ишлаш жараёни қандай кечмоқда, хамон ўрганиш ва қараб юришми ёки вокалдан дарс хам ўтяпсизми?\n-Вокалдан дарсга боряпман, Руслана Руслановнадан дарс оляпман.\nОлий маълумот олиш нияти борми?\n-Чет тиллари институтига кириш ниятим бор.\nНима учун санъат сохасидаги институт эмас?\n-Унда хам, бунда хам одамда бўлиши керак-ку. Тил ўргангим келади. Агар униси бўлмаса буниси.\nБалки келажакка пойдевор сифатида суғурталаш йўлими? Балки санъатда йўл топа олмасам деган фикрда?\nҚайси тилга қизиқасиз?\nХозирда биладиган тилларингиз?\n-Инглиз тилини сал-пал, рус тили.\nҚўшиқларингиз сўзлари муаллифи?\n-“Алвидо” ва мана янги “Сабина” қўшиғини хам Бобур Умаров. “Хотира” эса Иброхим Жияновга тегишли.\n“Хотира” қўшиғини қайсидир гурух солисти ёзиб берган деб бир сайт маълумот берганди\n-Йўқ, бу нотўғри.\n“Хотира” қўшиғидаги иштирокингизни ким таклиф қилди?\n-Мен хаммани таклиф қилдим.\nҒоя демак Сиздан.\nХозирда соғлиқ қандай?\n-Яхши хозирча, Худога шукур. Даволаниш давом этмоқда.\nҚандай жарохат эди?\n-Бош мия чайқалиши.\nТермездаги шифохонадан сурат.\n“Қалбаки дунё” дунё фильмида рол хам ижро қилгансиз\n-Ха, Мўмин акам таклиф қилган.\nПремьера кунидаги холатингиз?\n-Қанақадир, етишмаслик хисси. Худди кимнидир кутгандек, соғингандек.\nВоқеадан сўнг ўзингизга келишга қанча вақт кетди?\n-Хали хам ўзимга келмадим. Биз хаммамиз хали хам ишонгимиз келмайди. Мўмин акам хозир келиб қоладигандек...\nНималар ва кимлардан бундай пайтларда ёрдам беради?\n-Ота онам, шу яқин одамларим.\n“Божалар” ва Тохир Содиқовдан ташқари, яна кимларнинг ижоди ёқади?\n-Сардор Рахимхон, Ойбек ва Нигора, Зиёда, деярли хамманики. Болаликдан Тохир Содиқов.\nОвозингиз нималарга қодирлиги устида тажриба қилдингизми? Вокалга бораётган экансиз, овозингизга бирон бир тушунча борми?\n-Йўқ хали, янада чиқяпмиз. Овозим...баритон ёки тенор бўлса керак.\nЎн йилдан сўнг ўзингизни қандай кўряпсиз?\n-Хаммада битта режа бўлса керак, янада олдинга, янада яхшироқ.\nСанъатга энди қадам қўйяпсиз, нима кутяпсиз?\n-Кўп мухлислар бўлишини ва одамлар яхши кўриб тинглашини.\nДемак машхурликка қизиқиш?\n-Йўқ гап машхурликка қизиқишда эмас. Шунчаки яхши ижод қилган одамни эшитишади-ку, яхши ижод қилмаган одамни шитишимайди-ку. Яхши ижод қилиш.\nМенимча хали жуда эрта бўлса керак хулоса қилишимга.\nСухбатдош сифатида жуда камгап йигит.\nКўриниши Шерикни эслатса, сухбатдош сифатида Шохрухни эслатди\nКамтар ва камсуқумлик ижодида бўлмаслигини тилаб қоламан.\nPosted: 12:57, October 9, 2009


Андижон вилояти Қишлоқ ва сув хўжалиги бошқармаси | Бошқарув органларининг вазифалари ва функциялари | Андижон вилояти ҳокимлиги расмий портали\nБош саҳифа / Вилоят ҳокимлиги / Бошқарув органларининг вазифалари ва функциялари / Андижон вилояти Қишлоқ ва сув хўжалиги бошқармаси\nАндижон вилояти Қишлоқ ва сув хўжалиги бошқармаси\nБошқарма вилоятда аграр сиёсат ўтказилиши учун масъул хисобланади.\nҚуйидагилар унинг асосий вазифалари хисобланади:\n-минтақада қишлоқ хўжалиги махсулотларининг мухим турларини барқарор етиштиришни таъминловчи дехқончилик, агротехнологиялар ва сувдан фойдаланишнинг илғор тизимларини жорий этишга қаратилган аграр сиёсатни амалга ошириш;\n-ғўза ва дон экинларини навлар бўйича жойлаштириш юзасидан тавсияларга хўжаликлар томонидан риоя этилиши устидан назоратни таъминлаш;\n-қишлоқ хўжалигида иқтисодий ислохотларни чуқурлаштириш ишларини ташкил этиш ва мувофиқлаштириш, уларнинг рўёбга чиқарилиши ва худудда мулкчилик ва хўжалик юритишнинг турли шакллари ривожлантирилиши мониторингини олиб бориш;\n-ер ресурсларидан оқилона ва мақсадли фойдаланилишини, тупроқ унумдорлигини оширишни таъминлаш;\n-контрактация шартномаларини тузилиши ва бажарилиши мониторингини олиб бориш, тузилган шартномаларни умумлаштириш асосида пахта хом-ашёси ва бошоқли экинлар дони хариди хажмлари тўғрисида таклифлар ишлаб чиқиш;\n-чорвачилик, паррандачилик ва балиқчиликнинг озуқа базасини мустахкамлаш, наслчилик ишларини, ветеринария ва сервис хизматларини ривожлантириш ишларини ташкил этиш;\n-қишлоқ хўжалиги экинлари ўстиришнинг янги илғор агротехнологиялари жорий этилишини ташкил этиш;\n-селекция, уруғчилик наслчилик ишлари сохасидаги илмий тадқиқотлар ютуқларини, ресурсларни ва сувни тежовчи технологияларни ишлаб чиқаришга жорий этишга кўмаклашиш;\n-инвестицияларни жалб этиш, инвестиция лойихаларини оширилиши мониторингида қатнашиш;\n-қишлоқда ишлаб чиқариш, ижтимоий ва бозор инфратузилмаларининг ривожлантириш ишларини ташкил этиш;\n-қишлоқ хўжалиги сувдан фойдаланувчиларига маъмурий туманлар бўйича сув бериш лимитларини белгилаш юзасидан таклифлар тайёрлаш ва уларга риоя этилишини назорат қилишда қатнашиш;\n-сув ресурсларидан оқилона фойдаланишга, уларнинг самарадорлигини оширишга, сувдан фойдаланишнинг бозор принциплари ва механизмларини жорий этишга, сувдан фойдаланувчилар томонидан сувнинг хисобга олинишини ташкил этишга кўмаклашиш;\n-лимитланган сувдан тежаб фойдаланиш учун вилоят сувдан фойдаланувчиларини рағбатлантирилишини ташкил этиш;\n-хўжаликлар ичидаги гидромелиорация тизимларидан фойдаланиш ишларини ва суғориладиган ерларнинг мелиоратив холатини яхшилаш, шунингдек, сувдан фойдаланишни хисобга олишни ташкил этиш ва уни ривожлантириш чора-тадбирларини мувофиқлаштириш;\n-вилоятда сувдан фойдаланувчилар уюшмалари ташкил этилиши, фаолият кўрсатиш ва ривожланишида кўмаклашиш;\n-Ўзбекистон Республикаси Қишлоқ ва сув хўжалиги вазирлиги таркибига кирувчи, зиммасига назорат функциялари юкланган вилоят инспекциялари фаолиятини мувофиқлаштириш;\n-Кадрлар билан ишлашни такомиллаштириш, уларнинг малакасини оширишни ташкил этиш.\nЮкланган вазифаларга мувофиқ Бошқарма қуйидаги функцияларни амалга оширади:\n-қишлоқ ва сув хўжалиги корхоналарига ишлаб чиқариш ва иқтисодий фаолиятни ташкил этишда методик ёрдам беради;\n-фермерликни ривожлантиришга кўмаклашади, қишлоқ хўжалиги кооперативлари (ширкат хўжаликлари)ни фермер хўжаликларига айлантириш бўйича таклифлар ишлаб чиқади;\n-қишлоқ хўжалиги товар ишлаб чиқарувчиларини бозор коньюктураси тўғрисидаги ахборот хамда илғор технологиялар ва қишлоқ хўжалиги махсулотларини етиштириш ва қайта ишлаш тажрибаси хақидаги бошқа илмий техника ва ахборот материаллари билан таъминлайди;\n-контрактация шартномалари тузилиши ва бажарилиши мониторингини юритади, тузилган шартномалар асосида қишлоқ хўжалиги махсулотлари асосий турларини етиштириш хажмлари тўғрисида таклифлар ишлаб чиқади;\n-қишлоқ хўжалиги товар ишлаб чиқарувчилари ва қишлоқ хўжалигига хизмат кўрсатувчи корхоналар ва ташкилотлар ўртасида тузилган шартномаларни бажарилишини назорат қилади;\n-қишлоқ хўжалиги ишлаб чиқариши ва ер-сув ресурсларидан фойдаланишдаги илғор технологиялар ва тажрибаларни жорий этиш бўйича семинарлар ташкил этади;\n-қишлоқ хўжалиги товар ишлаб чиқарувчилари учун инфратузилмани ташкил этиш ва ривожлантиришга кўмаклашади;\n-мехнатни ташкил этиш ва ички хўжалик муносабатларини такомиллаштириш бўйича тавсияларни амалга оширади;\n-алмашлаб экишни жорий этишни ташкил қилиш, экин майдонлари таркибини, навларни алмаштиришни ва қишлоқ хўжалиги экинларини навлари бўйича жойлаштиришни такомиллаштириш, тупроқни химоя қилувчи ва сувни тежовчи самарали технологияларни ўзлаштириш ишларини амалга оширади;\n-чорвачилик, паррандачилик ва балиқчиликнинг озуқа базасини мустахкамлаш, наслчилик ишларини, ветеринария ва сервис хизматларини ташкил этади;\n-селекция-наслчилик ишларини яхшилаш, сунъий қочириш тадбирларини амалга оширади, уларнинг мониторингини олиб боради;\n-хавза ирригация тизимларининг сув хўжалиги Кенгашлари ишида қатнашади;\n-қишлоқ хўжалиги сувдан фойдаланувчиларига маъмурий туманлар бўйича сув бериш лимитларини белгилаш юзасидан Ирригация тизимлари хавза бошқармаларига таклифлар киритади;\n-умуман вилоят бЎйича сувдан фойдаланиш учун шартномалар тузиш ишларига кЎмаклашади ва уларни мувофиқлаштиради;\n-таклифларни ишлаб чиқишда хамда сувдан фойдаланишнинг бозор принциплари ва механизмлари жорий этишни ташкил этади;\n-сув ресурсларидан фойдаланишни тахлил қилади ва сув хЎжалиги бош бошқармасига лимитдаги сувдан тежаб фойдаланилганлик учун сувдан фойдаланувчиларни рағбатлантириш бўйича таклифлар киритади;\n-сувдан фойдаланувчилар уюшмаларини ривожлантириш юзасидан таклифлар киритади ва уларни ривожлантириш бЎйича қабул қилинган дастурлар таъминланишида кўмаклашади, уларни ташкил этиш ва уларни фаолият кўрсатиши бЎйича методик ва амалий ёрдам кўрсатади;\n-сувдан фойдаланувчилар уюшмалари фаолияти ички хўжалик гидромелиорация ишлари Ўтказилиши ва сувни тежовчи технологиялар жорий этилиш мониторингини юритади;\n-хўжалик ички гидромелиорация тизимларини сув ўлчаш қурилмалари билан жихозлаш ишларига кўмаклашади ва уларни мувофиқлаштиради;\n-суғориладиган ерларнинг мелиоратив холатини яхшилаш ва уларни реконструкция қилиш хамда тупроқ унумдорлигини ошириш бўйича таклифлар ишлаб чиқади;\n-корхоналарнинг қишлоқ ва сув хўжалиги кадрларига бўлган эхтиёжини ўрганади, қишлоқ ёшларини ўқишга юбориш учун танлашда, шунингдек, уларни ишга жойлаштиришда ёрдам кўрсатади;\n-Ўзбекистон Республикаси Қишлоқ ва сув хўжалиги вазирлиги Хайъатининг Кенгашлар тавсиялари асосида қабул қилинган қишлоқ хЎжалиги салохиятидан самарали фойдаланиш бЎйича қарорларини амалга ошириш ишларини ташкил этади;\n-қишлоқ ва сув хўжалиги корхоналари ва ташкилотлари рахбар ходимлари ва мутахассисларининг, шунингдек, фермер хўжаликлари рахбарининг малакасини оширишини ташкил этади;\nКиритилган вақти: 15/02/2017 12:02\tКўрилганлиги: 4220


Аҳоли, айниқса, ёшларнинг билим ҳамда дунёқарашини бойитишда тасвирий тарғибот воситаларининг ўрни ва аҳамияти катта. Истиқлол йилларида ана шу жиҳатга ҳам алоҳида эътибор қаратилиб, уларда юртимиздаги тинчлик-осойишталик, миллатлараро тотувлик, бунёдкорлик ишлари, таълимдаги янгиланишлар, эртамиз эгаларини спортга жалб этиш каби эзгу саъй-ҳаракатлар изчил ёритилмоқда.\nБолалар учун бежирим либослар Қорақалпоғистон Республикаси\nАмударё туманилик тадбиркор Дилбар Бердимуратова ташаббуси билан болалар либослари ишлаб чиқаришга ихтисослаштирилган “Аму трикотаж” масъулияти чекланган жамиятига асос солинди. Ушбу лойиҳа доирасида банкнинг 98 миллион сўмлик кредити эвазига корхонага хорижнинг замонавий технологиялари келтириб ўрнатилди.\nТошкентда “Темурийлар даврида тил, маданият ва санъат тараққиёти” мавзуида республика илмий-амалий анжумани ташкил этилди.\nКамолиддин Беҳзод номидаги Миллий рассомлик ва дизайн институти, Мирзо Улуғбек номидаги Ўзбекистон Миллий университети ҳамда Ўзбекистон давлат консерваторияси ҳамкорлигида ўтказилган тадбирда навоийшунос олимлар, профессор-ўқитувчилар, изланувчи ёшлар буюк аждодларимиз Алишер Навоий, Камолиддин Беҳзод, Заҳириддин Муҳаммад Бобур ҳаёти ва ижодий фаолияти ҳақида батафсил тўхталиб ўтдилар. Жумладан, мутафаккирларимизнинг тасвирий санъатга оид қарашлари, улар ижодида мақом санъати таҳлили, тил ва адабиёт масалаларига оид бир қатор мавзулар -муҳокама этилди.\nНавоий ва Бобур ғазалларига басталанган куй-қўшиқлар кечага алоҳида файз бағишлади.\nОбод юртнинг бахтли қизлари\nЖаҳон иқтисодиёти ва дипломатия университетида Зулфия номидаги Давлат мукофоти совриндорлари иштирокида тадбир бўлиб ўтди.\nМаълумотлар ноанъанавий усулда узатилади\nНанотехнология йўналишида илмий изланишлар олиб бораётган ёш ихтирочи Акмал Тўраев маълумотларни симсиз узатиш ва қабул қилишга мўлжалланган қурилма яратди.


Kun.uz сайти ҳомийлигида суратга олинган «SUBYEKTIV» лойиҳасининг илк сонини тақдим этамиз. Муаллифларнинг турли мавзулардаги субъектив фикрлари акс этадиган ижодий лойиҳанинг илк мавзуси – чиқиндилар ва келажак олдидаги масъулиятимиз. Жамшидхон Зиёхонов кўпчилик беписанд қарайдиган мавзуни оригинал ёндашув ва замонавий талқинда очиб беради.\nУмрингизда ташлаган биринчи баклашка эсингиздами? Aлбатта, йўқ. Инсон ўзининг 7 авлодини билиши керак дейишади. Лекин биласизми, бу дунёда сизнинг 14-авлодингиз яшаётган пайтда ҳам сиз ташлаган ўша биринчи пластик баклашка ҳали чириб улгурмаган бўлади.\nБу – битта пластик идиш. Одамзот бўлса, ҳар йили 300 миллион тоннадан ортиқ пластик чиқинди билан Ер сайёрасини ифлослантиради.\nБу рақамлар билан Ўзбекистонда кўпчиликни ҳайрон қолдиролмайсиз. Халқимизга бу қизиқ эмас. Уларни қайсидир хонанда ҳаёти, шахсий муносабатлари кўпроқ қизиқтиради...\nЭкология? Дарахт? Сувни тежаш? Чиқиндини саралаш? Нима улар?\nКўпчилик мени ҳозир навбатдаги томи кетган ваҳимачи, экофаол дейиши мумкин. Лекин бу гапни айтишдан олдин бизга омонат қилиб берилган бу дунё, ундаги жониворлар ва бошқа неъматларни қандай аҳволга солганимизни кўриб қўйинг.\nБу ҳеч қанақа ваҳима эмас. Aфсуски, бу – одамзот туфайли Ер юзида вужудга келган аянчли ҳақиқат: йилдан йилга рекорд даражага чиқаётган ўрмон ёнғинлари, пластик ва бошқа чиқиндилар туфайли ифлосланиб бораётган сув, тупроқ, ҳаво, йўқолиб бораётган флора ва фауна, инсон омили туфайли атмосферага тўхтовсиз чиқаётган иссиқхона газлари ва албатта, глобал иқлим ўзгаришидир.\nКўпчилик ҳалигача бу муаммолар Ўзбекистонга тегишли эмас, булар узоқ-узоқ ўлкаларда бўляпти, деб ўйлайди. Ваҳоланки, муаммолар Ўзбекистонда аллақачон бошланиб бўлган. Биз буни ҳис қиляпмиз, аммо шунчаки эътибор бергимиз келмаяпти.\nЭсингиздами, 10–20 йил олдин пойтахтда қандай қиш бўларди. Тиззадан келадиган қорлар, сирпанчиқ кўчалар, қорбўрон ўйнаган болалар… Инсоният иқлимни ўзгартиряпти ва бунинг оқибати аянчли бўлади. Тоғ музларининг эриб кетиши, қурғоқчилик, ҳосилдорликнинг кескин камайиб кетиши, нархларнинг ошиши…\nAйнан Марказий Осиё ҳудуди экологик ўзгаришларга сезгир ва нозик ҳисобланади. Aммо бизнинг энг катта муаммомиз – одамларнинг бу масалаларга бефарқлиги ва бу муаммоларнинг жуда кам ёритилиши.\nБугун Ўзбекистонда энг долзарб муаммолардан бири, аксарият ҳолларда халқимиз тўғри муомала қилолмайдиган чиқинди ҳақида гаплашамиз.\n18-асрдаги саноат инқилобигача, Ер юзидаги 90 фоиз аҳоли қишлоқ хўжалиги билан шуғулланиб кун кечирган. Кейинчалик рўй берган индустриал портлаш, завод ва фабрикаларнинг кетма-кет очилишидаги жараёнларнинг борган сари автоматлашиб бориши жуда ҳам катта иқтисодий ўсишга сабаб бўлган. Лекин айнан шу ўзгаришлар экологияга тиклаб бўлмас зарар етказадиган жараёнларга старт берган. Саноат революцияси бошлангандан бери Ер юзида чиқинди турлари кундан кунга кўпайиб боряпти.\nҚуйида баъзи чиқинди турларининг чириш муддатини келтириб ўтамиз:\nОзиқ-овқат чиқиндиси – 4-6 ҳафта. Картон ва турли хилдаги қоғоз – 1 ойдан 2 йилгача. Сигарет қолдиғи – 10 йилдан 20 йилгача. Пластик пакет – 10 йилдан 20 йилгача. Пластик стакан – 50 йил. Батарея – 100 йил. Алюминий банка – 80 йилдан 200 йилгача. Пластик баклашка – 459 йил. Бир марталик таглик – 550 йил. Шиша – 1 миллион йил ёки умуман чиримайди.\nДаҳшатли сонлар, тўғрими?! Биз ҳар куни ўйламасдан беғам ташлайдиган аксарият чиқинди биздан кейин ҳам анча вақтгача Ер юзини заҳарлаб ётиши ўйлантириб қўяди. Менинг ҳам чиқиндига муносабатим шу сонларни билганимдан кейин ўзгаришни бошлаган.\nОҳангарон чиқинди полигонидамиз. Бу ерга Тошкент шаҳридан чиқадиган чиқиндини олиб келишади. Полигон аллақачон тўлиб бўлган. 2021 йилнинг бошида ёпиш режалаштирилмоқда. Ердан 20–30 метр баланд, чиқинди уюмларидан ҳосил бўлган тоғ ҳосил бўлган. Чиқинди уюмлари устига тупроқ тўкиб, текислаб қўйилган…\nОрганик чиқиндилар – пўчоқлар нисбатан тез чиришига қарамасдан, бир қатор глобал муаммоларга сабаб бўлади. Дунёдаги мавжуд қишлоқ хўжалиги ерларининг қарийб 30 фоизи, яъни 1,4 миллиард гектари охир-оқибат пўчоққа ташланадиган озиқ-овқат маҳсулотларини ишлашга сарфланади. Бу миқдордаги маҳсулотни етиштириш учун 173 миллиард метр куб сув, яъни қишлоқ хўжалиги учун ишлатиладиган умумий сувнинг 24 фоизи – 28 миллион тонна сув кетади. Бундан ташқари, дунёдаги иссиқхоналарнинг 8 фоизи озиқ-овқат чиқиндилари чиқаришидан ҳосил бўлади.\nҲозирда хонадонларимиздан чиқадиган аксарият чиқиндиларнинг сўнгги манзили шунақа талабга жавоб бермайдиган чиқинди полигонлари бўлиб, бу ерга тушган пўчоқ ўзидан ўзи метан газини ажратишни бошлайди. Биламизки, метан корбонат ангидриддан бир неча баробар кучли иссиқхона гази ҳисобланади.\nСтатистикага кўра, аҳоли даромади кам бўлган мамлакатлардаги озиқ-овқат маҳсулотларидаги йўқотиш ишлаб чиқариш жараёнига, ривожланган мамлакатларда эса истеъмол жараёнига тўғри келади.\nМисол учун, AҚШ аҳолиси озиқ-овқатининг тенг ярмини пўчоққа ташлар экан. Бу шунчаки даҳшат.\nОзиқ-овқат маҳсулотлари чиқиндиларини уй ҳайвонларига бериш азалдан қўлланиб келинадиган самарали утилизация усули ҳисобланади. Чунки ҳайвон еган емишнинг учдан бир қисми гўшт ва сут ҳосил бўлишга сарфланади.\nОлдинлари шаҳарда ҳам кўпчилик мол, қўй боқарди. Уйда пўчоқ челаги тўлиб қолса, қайси қўшнининг молига олиб чиқиб беришни танлардим. Ҳозир товуқ ҳам боқишмаяпти.\nПолигонларга чиқиб кетадиган барча пўчоқни уй ҳайвонларига бериш имконсиз эканини биламиз. Биз пўчоқ миқдорини минимумга туширишимиз мумкин. Нима қилсак бўлади?\nБиринчи навбатда овқатимизни охиригача ейишни ўрганишимиз керак. Ёмондан ярим қошиқ деб бежизга айтилмаган.\nОвқат пишираётганда исроф бўлмайдиган қилиб пишириш керак. Озгина оч қолганимиз – исроф бўладиган овқатдан яхшироқ. Уйдаги масаллиқларнинг яроқлилик муддати тугаётганларини биринчи ишлатиш керак. Супермаркетга кириб мева-сабзавот олаётганда, ҳамма чиройлиларини танлаб олади. Сал бужмайганлари қолиб кетаверади. Супермаркетларда яроқлилик муддати 2 кун қолган мева-сабзавотларни кўпинча эҳтиёт чораси сифатида ташлаб юборишади. Энди барча супермаркетлардан қанча пўчоқ чиқишини тасаввур қилаверинг.\nБуни кўпчилик билмайди. Aммо сиз энди биласиз. 1-2 кунлик овқатга масаллиқ олганда сал бужмайганларидан ҳам олаверинг. Иншааллоҳ, савобга қоласиз.\nПластик – қойилмақом буюм, чунки у жуда секин чирийди. Пластик – даҳшатли буюм, чунки у жуда секин чирийди\nПластик яратишга биринчи қадам 1855 йилда қўйилган бўлса ҳам, саноат миқёсида у 1950 йилдан бошлаб ишлаб чиқарилган. Пластикдан ясаса бўладиган буюмларнинг хилма-хиллиги, бу материалнинг жуда ҳам чидамли ва эластиклиги ўша давр одамларини ҳайратда қолдирган ва ўшандан бери у фақат ва фақат оммалашиб боряпти.\nТаққослаш учун, 1990 йилдан 2000 йилгача ишлаб чиқарилган пластик чиқиндининг умумий миқдори ундан олдинги 40 йил ичида чиқарилган пластик чиқиндидан ҳам кўп. Бугунги кунда ҳар йили чиқадиган пластик чиқиндининг умумий вазни деярли бутун инсоният популяцияси вазнига тенг.\nШу пайтгача ишлаб чиқарилган барча пластикнинг бор-йўғи 9 фоизи қайта ишланган. 12 фоизи ёқиб юборилган. Қолган 79 фоизи чиқинди полигони, ахлатхона ва табиатда турибди.\nПластик чиқиндининг даҳшатли томони – у жуда ҳам кўп. У ҳамма жойда ва ҳамма соҳада. Аксарияти эса қайта ишлашга яроқсиз.\nАйтайлик, овқатланиш шохобчасидан 2та лимон чой олдик. Эътибор беринг, 2та лимон чой ичиш учун қанча чиқинди чиқаряпмиз: 2та пластик стакан, 2та пластик трубочка, 2та пластик чой қошиқ, 6та шакар пакетча, 2та чой пакет ва битта катта картон идиш. 5 минутда ичиб тугатадиган 200 миллилитр чойдан чиқаётган чиқинди шу.\nБундай стаканларни қоғоз стакан деймиз, лекин у фақат қоғоздан қилинмаган. Унда иссиқликни ушлаб туриш, қоғоз суюқликни шимиб олмаслиги учун стакан ички тарафдан пластик билан қопланган. Бундай қатламларда пластик ва қоғозни бир-биридан ажратиб бўлмайди. Яъни улар қайта ишлашга яроқсиз ҳисобланади. Бундан ташқари, ушбу пластик ичида бисфенол A деган модда бўлиб, у юқори ҳарорат таъсирида стаканнинг ичидаги пластикдан ажралиб чиқади. Демак, биз ичаётган кофе ёки лимон чой билан бирга зарарли модданинг микробўлакларини ҳам ютамиз.\nДунёдаги энг кўп қаҳвахоналарга эга «Starbucks» компанияси 2020 йилдан бошлаб пластик трубочкалардан бутунлай воз кечди. Умумий овқатланиш соҳасида фаолият юритадиган компанияларнинг бу каби ташаббуслари пластик чиқиндисига қарши курашда жуда катта ёрдам беради. Бундай ташаббусларнинг пайдо бўлиши учун жамият буни тушуниб, онгли равишда талаб қилиши керак.\nБиз келгуси авлодларни заҳарлаяпмиз. Ҳеч қандай муболағасиз шундай\nМуддати тугаб ахлатхоналарга ташланадиган пластик табиатга зарар келтиради, аммо сув ҳавзаларида тўпланадиган чиқинди зарари 100 баробар кўпроқ. Бу экологик фожеа.\nПластик сабабли ҳар йили 1 миллиондан ортиқ денгиз жонзотлари ва қушлари нобуд бўлади. Бу фақат аниқланган статистика. Шунчаки пластик буюм ёки нейлон тўрга илакишиб қолиш денгиз мавжудоти учун аянчли якун топиши мумкин. Чунки тана тузилиши туфайли уларнинг ҳаракатлари жуда ҳам чекланган. Сувдаги чиқинди уюмлари – аксарият денгиз вакиллари учун ҳақиқий тузоқ.\nСувга тушган пластик вақт ўтиши билан Қуёш ултрабинафша нурлари, тўлқинлар ва тузлар таъсирида парчаланиб, микропластик ҳосил қилади ва бу пластикдан кўра даҳшатлироқ нарса. Чунки микропластик яхши адсорбент ҳисобланади: сувда у қишлоқ хўжалиги ва саноатдан чиққан заҳарли таксин моддаларни ўзига шимиб олади.\nДенгиз жониворлари, майда балиқлар микропластикни планктон деб ўйлаб, истеъмол қилишни бошлайди. Натижада таксинлар микропластикдан балиқ танасига ўтади. У балиқни эса бошқа йирикроқ балиқ истеъмол қилади. У эса бир кун келиб инсон қармоғига илинади.\nҚарабсизки, ўзимиз заҳарлаган балиқ ликопчамизда.\nБу дунёда ҳеч нима изсиз йўқ бўлиб кетмайди. Бу – материя сақланиш қонуни. Кўриб туримизки, инсон ташлаган чиқинди охир-оқибат ўзига заҳар бўлиб қайтиб келади.\nБугун океанларда чиқинди шунчалик кўпки, улар уюлиб бутун бошли оролларни ҳосил қилган. Уларнинг 2таси Тинч, 2таси Aтлантика ва 1та Ҳинд океанида. Шу йил август ойида Тинч океанидаги чиқинди ороли Франция ҳудудига тенглашди. Сўнгги маълумотларга кўра, дунё океанларида 5,25 триллион микропластик бўлаклари мавжуд.\nAгар ҳозирги тенденциялар давом этса, 2050 йилга бориб, океанларимизда балиқдан кўра пластик кўпроқ бўлади.\nАхлат олишга келганларни ахлатчи деб қўямиз. Улар ахлатчи эмас, улар – тозаловчи. Аслида, биз ахлатчимиз\nЎзбекистонда 10 фоиз чиқинди қайта ишланади. 90 фоизи чиқинди полигонларига олиб келинади. Шуни тушуниш керакки, чиқинди полигонлари муаммонинг ечими эмас. Улар даҳшатли кимёвий қурол. Ўзи Ўзбекистонда чиқинди полигонлари йўқ ҳисоб. Борлари эса шунчаки ахлатхоналар. Чунки ҳақиқий чиқинди полигонида ерости сувларини заҳарламаслиги учун махсус изоляция қатламлари бўлади.\nМасалан, бу ердан биогазлар чиқади, уларни зарарлантирадиган филтрлар бўлиши керак. Биздаги чиқинди полигонлари бу талабларга жавоб бермайди. Жавоб берганда ҳам қачонгача чиқинди полигони очиш билан шуғулланамиз. Бутун ер юзини чиқинди билан тўлдирганимиздами?!\nБиз чиқинди деб айтаётганларимиз, аслида, қайта ишланадиган материал ҳисобланади. Ривожланган давлатларда чиқиндини саралаб, қайта ишлаш аллақачон бошланган ва бу жуда яхши бизнес ҳисобланади.\nВатанимизда эса чиқинди сараланмаётганига 2та сабаб бор. Биринчиси – бунинг учун давлат томонидан ҳеч қанақа шароит ва инфратузилма яратилмаган. Иккинчи сабаб – халқимиз ўзи чиқараётган чиқинди қаерга кетяпти, нима бўляпти, қизиқмайди. Ҳовлимизда, чўнтагимизда, қўлимизда бўлмаса бўлди. Ташладик, демак қутулдик...\nХалқнинг ўзи бу мавзуларни кўтармас экан, давлатдан ҳеч нима кутмаса ҳам бўлади.\nЛекин Ўзбекистонда ҳам олдин чиқиндини саралашга уринишлар бўлган. Эсингизда бўлса, 2012 йилда Тошкент аҳолисини 15 кун ичида мажбурий чиқинди саралаш тизимига ўтказмоқчи бўлишган. Бунда оқ пакетга қоғоз, кўк пакетга пластмасса, сариқ пакетга эса…\nЧиқинди саралаш нималигини, унинг нега кераклигини умуман билмайдиган, ҳаётида чиқинди саралашга дуч келмаган одамларга 15 кун муҳлат берилганди.\nРивожланган давлатларда чиқиндини саралаб йиғиш тизимига бутунлай ўтиш учун 20 йилдан 30 йилгача вақт керак бўлган. Буни биринчи 1975 йилда Германия бошлаб берган. Кейин Aнглия, Франция саралашни бошлаган. Бу дастлаб тажриба кўринишида бошланган. Секин-секин шунга инфратузилма яратилиб, одамлар ўзини тайёрлашни бошлаган. Бу нега кераклигини тушуниб етишган. Бизда бўлса, 2 ҳафта. Aлбатта, одамлар буни негатив қабул қилган, бунинг ортидан пул қилишмоқчи деган гумонлар ҳам бўлган.\nЎзбекистон шаҳарларида урна йўқ\nЧиқиндини саралаш–саралаш деяпмиз. Пойтахтда урна етишмаётган пайтда, чиқиндини саралаш ҳақида қанақа гап бўлиши мумкин?\n2018 йилда Вазирлар Маҳкамаси қарори билан кўчалар, йўлаклар, марказий майдонлар, кўприклар, тунеллар, хиёбонлар ва умуман шаҳар инфратузилмасига кирувчи жойларни ҳар 40–50 метрида урна шартлиги тўғрисидаги тартиб тасдиқланганди. Лекин кўриб турганимиздек, пойтахтимизда ҳалигача урна етишмовчилиги муаммо бўлиб турибди.\nҲужжат бўйича, Тошкент кўчаларига урна ўрнатишга Ободонлаштириш бош бошқармаси жавобгар экан. Бошқармадаги вакилларнинг гапига қараганда, урна сотиб олиш учун ҳокимият маблағ ажратиши керак. Ҳокимиятдан олган жавобдан шуни тушундикки, урна сотиб олишга пул йўқ. Пойтахтга урна қўйишга пулимиз йўқ экан-у…\nЛекин барибир асосий муаммо – одамларнинг чиқиндига муносабати\nУрна бор-йўқлигига қарамасдан хоҳлаган жойимизни ахлатхонага айлантирамиз. Aллоҳ бизга берган неъматлардан маза қилиб баҳраманд бўламиз. Мусулмонмиз деймиз, лекин, афсуски, мусулмончиликнинг энг асосий талабларидан бири – тозалик ва покликка риоя қилмаймиз.\nБизга омонат қилиб, авайлаб фойдаланишимиз учун берилган неъматларнинг қадрига етмаймиз. Уларни таҳқирлаймиз. Ўзи шундоқ ҳам кам сонли дам олиш масканларимизни ноёб табиатимизни асрамаймиз. Борган жойимизни уялмасдан чиқиндихона қиламиз.\nЛекин барибир халқимизга ишонаман. Фарзандларимизга яхши тарбия берайлик, ўзимизни ислоҳ қилайлик...\nAзиз томошабин, умид қиламанки, бу фильмдан кейин урна йўқлиги табиатга чиқинди ташлашингизга сабаб бўлолмайди.


2017 йилнинг энг яхши "Samsung Galaxy"лари: халқаро ва маҳаллий бозордаги нархлари! - Terabayt.Uz\nЖаҳоннинг биринчи рақамли смартфон ишлаб чиқарувчиси бўлган Samsung илк "Galaxy S" смартфонларини 2010 йил ўрталарида тақдим қилинганидан сўнг тиниб-тинчимади. Биргина OLED-панелли дисплейлари ёки Dual Pixel каби инновацион камера технологиялари, "ниҳоясиз" Infinity Display каби қайрилма ва тўлиқ экранли гаджетлари билан смартфон саноати ривожининг локомотиви бўлиб келди.\nҚуйида Samsung'нинг "Galaxy S" ва "Galaxy J", "Galaxy A" ва "Galaxy Note" сериясида бу йил тақдим қилган смартфонларини бир ерга жам қилдик.\nSamsung Galaxy A3 ($ 260)\nБу смартфон "Galaxy A" туркумининг энг арзон вакили. Унинг корпуси металл ва шиша уйғунлигида тайёрланган ҳамда IP68 стандарти бўйича сув ва чанг таъсиридан ҳимоя қилинган. Аккумулятор сиғими камтар бўлса ҳам, қувват масаласида унда муаммо йўқ — фаол ишлатганда смартфон тўлиқ қувват билан иш куни давомида туриб беради. Ихчам Android‑смартфон излаб юрганлар учун айни муддао.\nОперацион тизим: Android 7.0 + Clean UI\nПроцессор: Exynos 7870 (1,6 ГГц, 8 ядро)\nДоимий хотира: 16 ГБ + microSD\nДисплей: 4,7", SuperAMOLED, 1280х720 пикселли\nКамералар: 13 Мп (F/1.9) + 8 Мп (F/1.9)\nАккумулятор: 2 350 мА соат\nМодуллар: BT 4.2, Wi‑Fi (a/b/g/n/ac), GPS, ГЛОНАСС, NFC\nБармоқ изи сканери: олд панелда\nЎлчамлари: 135,4x66,2x7,9 мм\nВазни: 138 грамм\n21 октябр ҳолатида «Малика»да Samsung Galaxy A3 (2017) 2 000 000 сўмдан сотилмоқда.\nSamsung Galaxy J7 ($315)\nАввалги йил билан солиштирганда, бу йилги "Galaxy J7" серияси смартфони ҳар жиҳатдан ўзгарди. Жумладан, энди металл ром ва пластик улоқлар ўрнида тўлиқ металли корпусни кўрамиз. Корпус IP54 стандарти бўйича чанг ва томчи сачрашидан ҳимояланган.\nСмартфон қора, тилла ранг ҳамда кўк рангли корпусларда сотувга чиқарилган.\nSamsung Galaxy J7 (2017) маълумотни 14 нанометрли техник жараёнда қайта ишлайдиган 8 ядроли, частота тезлиги 1.6 ГГц бўлган Exynos 7870 процессорига эга бўлган. Ундаги тезкор хотира сиғими 3 ГБ.\nЭкран ҳажми — 5.5 дюйм, сиғими эса Full HD (1920х1080). Матрицанинг SuperAMOLED экани диққатга сазовор. Қиммат флагманлар каби, унда ҳам Always On Display, яъни мунтазам фаол дисплей жорий қилинган.\nСмартфон Android Nougat операцион тизимининг ўзлаштирилган талқинида ишлайди. Девайсда бармоқ изи сканери, 2 та SIM-карта ҳамда MicroSD (256 ГБ.гача) хотира флешкаси учун алоҳида бўлмачалар мавжуд. Буларнинг барчаси 3600 мА соат сиғимли аккумулятордан қувват олади.\n21 октябр ҳолатида «Малика»да Samsung Galaxy J7 (2017) 2 173 000 сўмдан сотилмоқда.\nSamsung Galaxy A5 ($330)\nSamsung Galaxy A5 2017 — флагман бўлмаса ҳам, диққатни тортадиган яхши смартфон. Аппарат 5,2 дюймли ва Full HD сиғимли (1920х1080 пиксел) SuperAMOLED экран билан таъминланган. Девайс Wi-Fi 2,4 ва 5 ГГц, оммалашган алоқа тармоқлари ва NFC-модулни қўллаб-қувватлайди.\nSamsung Galaxy A5 2017 расман эълон қилинмаган бўлса ҳам, унинг 8 ядроли Samsung Exynos экани ва частота тезлиги 1,9 ГГц.га етиши маълум.\nSamsung Galaxy A5 2017'да тезкор хотира сиғими 3 Гб, доимий хотира эса 32 Гб. Қўшимча флешка учун MicroSD бўлмачаси мавжуд. Смартфон Android 6 бошқарувида фаолият кўрсатади.\nСмартфоннинг ўзига хос жиҳатлари сифатида 16 МП сиғимли бош ва олд камерани айтиш мумкин. Уларнинг оптик линзалари ва F/1,9 стандартли диафрагмалари ҳам бир хил. Фақат камера модуллари турлича бўлиши мумкин. Шу боис, оптик барқарорлаштириш фақат бош камерага ўрнатилган.\nСмартфон аккумуляторининг ток сиғими Samsung смартфонлари учун етарли — 3000 мА соат. Samsung Galaxy A5 2017 моделида A3'дан фарқли равишда, тезкор қувват олиш функцияси йўқ.\n21 октябр ҳолатида «Малика»да Samsung Galaxy A5 (2017) 2 665 000 сўмдан сотилмоқда.\nSamsung Galaxy S8 ва S8+ ($750)-($800)\nInfinity Display дизайни, илғор камера ва такомиллашган интерфейс билан Galaxy S8 -- энг яхши Android бўла олади.\nДиагонали 5,8 дюйм бўлган экран Super AMOLED матрицасида фаолият кўрсатади. Ундаги пикселлар сиғими 18,5:9 нисбатли томонларга эга экран учун ноодатий: 2960×1440 белгига тенг.\nҚувват тежашда ном қозонган Qualcomm Snapdragon 835 процессорига эга Galaxy S8 фақатгина АҚШда сотилади. Galaxy S8’нинг халқаро талқинида 10 нанометрли Samsung Exynos 8895 процессоридан фойдаланилган.\nGalaxy S8 флагмани Android 7.0 операцион тизимининг анъанавий Samsung Experience интерфейсида фаолият кўрсатади.\nGalaxy S8’да "қувват тоши" сиғими 3000 мА соат. Муҳими унинг сиғими эмас. Балки смартфоннинг қувватни қандай ишлатишида.\nS8 + талқинда эса экран янада каттароқ ва аккумулятор S8'га нисбатан қувватдор.\n21 октябр ҳолатида «Малика»да Samsung Galaxy S8 5 166 000 сўм ва S8+ 5 904 000 сўмдан сотилмоқда.\nSamsung Galaxy Note 8 диагонали 6,3 дюймли Infinity Display дизайнидаги, Galaxy S8 каби 18.5:9 ҳажмли, Super AMOLED матрицали Quad HD+ (2960 x 1440 белги) пиксел сиғимли экранга эга бўлган.\nСмартфон дизайнини Galaxy S8 флагманидан олган: "ниҳоясиз" дисплей ён ромларидан холи, шунингдек олд панел юқори ва қуйи қисмлари жуда юпқа ҳошия-ромларига эга бўлган. Орқа панел — қайрилма шиша услубида яратилган.\nФаблетга Samsung'нинг 8 ядроли Exynos 8895 процессори, 6 ГБ тезкор ва 64 гигабайтли доимий хотира ўрнатилган. Процессорнинг 4 ядросининг частота тезлиги 2,3 ГГц, ыолган 4 ядроники 1,7 ГГц.\nФаблетнинг аккумулятор сиғими 3300 мА соат. Смартфон ўлчамлари: 162,2x74,8x8,5 мм., вазни -- 190 грамм.\nGalaxy Note8 Android 7.1 операцион тизими бошқарувида фаолият кўрсатади.\n21 октябр ҳолатида «Малика»да Samsung Galaxy Note 8 смартфони 7 257 000 сўмдан сотилмоқда.\nSamsung Galaxy S7 ($485)\nЎтган йилги флагман техник жиҳатларига кўра ҳануз илғор ва нархи ўрта нархли смартфонларникига тенг. Уни харид қилсангиз, нақ 3 та "Бенжамин"ни тежаб қоласиз. Ёрқин дисплейли ва 5,1 дюймли (сиғими – 2560 × 1440, ҳар дюймда 577 та белги!!!) Galaxy S7 смартфони дизайни аввалги моделдан унча фарқланмайди: фақатгина бармоқлар излари датчиги орқа камера бўртиғи каби япасқироқ ишланган. Смартфон IP68 стандарти бўйича ҳимояланган.\nGalaxy S7’да татбиқ қилинган энг илғор технологиялардан бири — ёрқин суратлар олиш қобилиятидир. Бош камера сиғими 12 мегапикселли. Олд камера – 5 мегапикселли.\nSamsung’нинг Galaxy S7 смартфонининг аккумуляторини ҳам симсиз қувватлаш мумкин.\nGalaxy S7’да 4 ГБ тезкор ва 32, 64 ГБ доимий хотира мавжуд, microSD қўшимча хотира қурилмаси гаджетнинг хотирасини 200 ГБ.гача ошириш имконини беради. Гаджетга Wi-Fi, Bluetooth 4,1 каби илғор симсиз интерфейслар татбиқ қилинган.\nSamsung Galaxy S7 самарадорлиги учун 8 ядроли, йилнинг энг яхши процессорларидан бўлган Qualcomm Snapdragon 820 масъул.\nДевайсдаги аккумулятор сиғими 3000 мА соат.\n21 октябр ҳолатида «Малика»да Samsung Galaxy S7 (31 Гб) смартфони 2 500 000 сўмдан сотилмоқда.\n#Samsung Galaxy A #Samsung Galaxy A3 (2017) #Samsung Galaxy A5 #Samsung Galaxy J 2017 #Samsung Galaxy Note


Россияда миллатлараро муносабатларнинг бугуни ва муаммолари - BBC News O'zbek\nImage caption Россия фақат русларникими?\nСўнгги расмий маълумотларга кўра, Россия аҳолисининг 80 фоизи руслар, қолган 20 фоизи 100дан ортиқ турли-туман халқлардан ташкил топган. Биргина Доғистонда 30дан ортиқ миллат мавжуд.\nКузатувчилар миллий масала Россияда Шўролар даврида ҳам ҳозирги пайтдаги каби энг мураккаб муаммолардан бўлганини айтишади.\nШўро тузуми қулагандан сўнг Чеченистонда кечган икки уруш, Ингушистон, Шимолий Осетия ва Доғистондаги кескинликлар, миллатлараро муносабатларга салбий таъсир кўрсатган.\nОхирги марта 2006 йилнинг кузида Россиянинг Кондопога шаҳарчасида қофқозликлар ва руслар орасида юзага келган можаро катта тартибсизликлар саҳнасига айланганди.\nРасмийлар мамлакат халқлари орасида миллий низога йўл қўймаслик, халқлар дўстлигини мустаҳкамлаш, ҳокимиятнинг асосий вазифаларидан бири эканлигини ҳар доим урғулашади.\nЯқиндаги чиқишларининг бирида Президент Дмитрий Медведев мамлакатда ксенофобия муаммоси кучаяётганини очиқ эътироф этди. "Афсуски, охирги йилларда ирқчилик кайфиятлари кучайди. Нафақат Россияда, балки кўплаб давлатларда бундай кайфиятлар борган сари ортмоқда. Россияда ирқчилик муаммоси мавжуд ва биз бунга қарши курашишимиз лозим", деб айтди Президент Медведев.\nРоссия прокуратураси маълумоти бўйича охирги 5 йил давомида мамлакатда миллий низо асосидаги жиноятлар миқдори 4 бараварга кўпайган. Ирқчилик муаммоларини ўрганувчи нодавлат ташкилотларга кўра, жорий йилнинг охирги 5 ойида миллатчи гуруҳлар ҳужумидан камида 17 инсон ҳалок бўлган.\nЭкспертлар миллий низо асосидаги жиноятларнинг кўпаяётгани ва миллатчи гуруҳлар фаолиятининг кучайиши миллатлараро тотувликни издан чиқариши ҳақида бонг уришмоқда.\nАфсуски, кўп ҳолларда Россия тергов ва маҳкама тизимлари судларда, жабр кўрганларни эмас, миллатчиларни ҳимоя қилишади. Миллатчилик жинояти билан қўлга тушганларга миллий низо бўйича эмас, безорилик айблови юзасидан ҳукм чиқаришга ҳаракат қилишади. Менимча, агар миллатчилик бартараф этилмаса, Россия келажаги аянчли бўлади\nМосквадаги "Фуқаровий кўмак" нодавлат ташкилоти раҳбари Светлана Ганнушкинанинг айтишича, расмийлар баёнотларига қарамасдан миллий низо асосидаги жиноятлар сони ортмоқда.\n"Биз миллатчилик асосидаги жиноятларни мунтазам кузатиб борамиз. Афсуски, кўп ҳолларда Россия тергов ва маҳкама тизимлари судларда, жабр кўрганларни эмас, миллатчиларни ҳимоя қилишади. Миллатчилик жинояти билан қўлга тушганларга миллий низо бўйича эмас, безорилик айблови юзасидан ҳукм чиқаришга ҳаракат қилишади. Менимча, агар миллатчилик бартараф этилмаса, Россия келажаги аянчли бўлади", дейди Светлана Ганнушкина.\nЎз навбатда коммунистлар ва миллатчи йўналишдаги сиёсатчилар Россияда ирқчилик кайфиятлари юқори деган фикрни рад этишади.\nМосква шаҳар депутати, коммунист Пётр Милосердовга кўра, Россияда хорижийлар эмас, кўпроқ руслар камситилади ва ҳақ-ҳуқуқлари поймол этилади.\n"Россия кўпмиллатли мамлакат эмас. Моно, яъни яккамиллатли давлат. Чунки, Россияда аҳолининг 83 фоизи руслар ва улар давлатни ташкил этадиган миллат ҳисобланади. Асрлар давомида Руслар билан ёнма-ён яшаётган бошқа халқлар эса, рус миллий давлатчилигини ташкил этишда иштирок этишган, албатта. Бироқ, ҳокимиятнинг Россия кўпмиллатли давлат деган баёнотлари, ҳақиқатдан йироқ. Кремлдагилар қандай мамлакатни бошқаришаётганларидан бехабарлар. Ҳозирги пайтда рус миллий ғояси аҳолининг аксарияти томонидан дастакланади. Россия раҳбарияти мамлакатда рус миллий ҳаракатига нисбатан репрессив чоралар қўлланмоқда. Шу боис, ҳукумат Рус миллий ҳаракатининг кучайишидан қаттиқ хавотирда",-дейди коммунистлардан депутат Пётр Милосердов. Айни дамда Россия марказий ҳокимияти ва миллий республикалар ораларидаги муносабатлар ҳам муаммолардан ҳоли эмас. Яқинда Россия ўрта мактабларда миллий тилларнинг мажбурий ўқитилиши борасидаги қонун бекор этилгани Татаристон, Бошқирдистон ва Хакасия каби республикаларда норозиликларга туртки берди.\nМосквалик журналист Назифа Каримованинг фикрича, миллий тилларга оид қонуннинг қабул қилингани Россия Конституциясига зид ва миллий тилларнинг йўқолишига қаратилган.\nРоссия қуйи парламенти собиқ депутати Фандас Сафиулин эса, Кремл миллий масалада собиқ Шўро ҳукумати йўл қўйган хатоларни такрорламоқда дея ҳисоблайди.\nУнинг айтишича, агар ушбу сиёсат давом этаверса, Россия ҳам шўролар дуч келган қийинчиликларга дучор бўлиши мумкин.\nImage caption Россияда ирқчилик кайфиятларининг ортаётгани Россия раҳбарларига сир эмас...\nМосквалик жамиятшунос Ахмед Ярликаповга кўра, собиқ Шўро раҳбариятидан фарқли ўлароқ, Россия ҳокимияти миллий муаммоларга ҳартомонлама ва жиддий ёндошмоқда.\n"Россия ҳокимиятида миллий ҳудудий автономия принципидан қайтиш истаги йўқ. Татаристон, Бошқирдистон каби республикалар ўз автономиясига эга. Шимолий Қовқозда ҳам худди шундай. Россия таркибидаги республикаларда миллий маданият, тил ва анъаналарни ривожлантиришга бирон тўсқин йўқ",- дейди жамиятшунос Ахмед Ярликапов. Яқинда жамоатчилик фикрини ўрганувчи Умумроссия Маркази ўтказган сўров натижаларига кўра, россияликларнинг учдан бир қисми мамлакатда яшаётган айрим халқларга нисбатан салбий ёндошишларини билдиришган. Шу қаторда сўралганларнинг ярмидан ортиғи эса, барча миллат вакилларига бир кўз билан қарашларини айтишган.\nСўровда, шунингдек, "у ё бу миллат вакилларига қандай ёндошасиз" деган саволга, сўралганларнинг қарийб 30 фоизи Қофқоз халқлари вакилларига нисбатан адоватли қарашларига ишора этишган.\nРоссияда уруғ-аймоқчилик кимга фойда келтиради?


Ўзбекистон мудофаа вазири Нурсултон Назарбоев билан учрашди\n15:56 / 07.06.2017\nҚозоғистон президенти Нурсултон Назарбоев Шанхай ҳамкорлик ташкилотига аъзо давлатлар мудофаа вазирлари билан учрашди. Бу ҳақда Қозоғистон раҳбари расмий сайти хабар берган.\nУчрашувда Ўзбекистон мудофаа вазири Қобул Бердиев, Қозоғистон - С.Жасузаков, Хитой Халқ Республикаси - Чан Ваньцюань, Россия - С.Шойгу, Тожикистон - М.Шерали, Қирғизистон Бош штаби бошлиғи - Р.Дуйшенбиев, ШҲТ Бош котиби Р.Алимов иштирок этди.\nҚозоғистон раҳбари кириш сўзида ШҲТ аъзо давлатлари мудофаа вазирларининг Остонада ташкилотга аъзо давлатлар раҳбари Кенгаши йиғилиши ва “Экспо-2017” халқаро кўргазмаси олдидан учрашув ўтказиши муҳим эканини таъкидлаб ўтди.\n- Шанхай ҳамкорлик ташкилоти ўзини жиддий минтақавий бирлашма эканини кўрсатмоқда, у бир-бирига маданий, ҳудудий, тарихий нуқтаи назардан яқин бўлган давлатларнинг иқтисодий ҳамкорлиги масалаларини ҳал этиш мақсадида яратилганди, - деган Қозоғистон президенти.\nНазарбоев Шанхай хартияси қабул қилинганига 15 йил бўлгани ва ўтган давр давомида катта ҳажмда қўшма ишлар бажарилганига эътибор қаратди.\n- Шанхай ҳамкорлик ташкилотига аъзо давлатлар раҳбарлари Кенгаши йиғилишида икки йирик давлат – Ҳиндистон ва Покистонни ташкилотимизга қабул қилиш назарда тутилган. Шу тариқа, ШҲТ Ер сайёрасининг қарийб 40 фоиз аҳолисини бирлаштиради. Асосийси – юзага келаётган масалаларни консенсус асосида ҳал қилишга асосланган “Шанхай руҳиятини” сақлаб қолиш, - деган у.\nҚозоғистон президенти ташкилот фаолиятида иқтисодий таркибий қисмларни мустаҳкамлаш зарурлигини таъкидлаб ўтди.\n10:09 / 19.09.2018\nНазарбоев АҚШнинг Ўзбекистондаги собиқ элчисини орден билан тақдирлади\n17:50 / 11.09.2018\nНурсултон Назарбоев тушлари ҳақида гапириб берди\n23:36 / 07.09.2018


АҚШда Туркияни НАТОдан истисно қилишга чақиришди\n23:11 / 19.10.2020\nАҚШ конгресси вакиллар палатасига Туркияни НАТОдан истисно қилишга чақирувчи резолюция кўриб чиқиш учун киритилди. Америка арманлари миллий қўмитасида таъкидланишича, ушбу ташаббус муаллифи вакиллар палатаси аъзоси Тулси Габбард ҳисобланади.\n“Шимолий Атлантика альянси Тоғли Қорабоғда ўт очишни тўхтатишга чақираётган бир вақтда Туркия НАТОга қарши борди. Бу Туркиянинг ихтилофда Озарбойжонни қўллаб-қувватлашида ва унга ёрдам беришида ўз аксини топган”, деб айтилган резолюция матнида. Ҳужжатда таъкидланишича, Анқара Тоғли Қорабоғ атрофидаги ихтилофни кескинлаштирган ва жанговар ҳаракатлар ҳудудига аксарияти “ИШИД” ва “Ал-Қоида” билан боғланган ёлланма жангчиларни юбормоқда.\nАввалроқ Арманистон президенти Армен Саркисян Европа иттифоқи ва НАТОдан “Кавказда беқарорлик уруғини сочаётган” Туркияга босим ўтказишни сўраган. Саркисяннинг таъкидлашича, Анқаранинг Тоғли Қорабоғ ихтилофига аралашуви минтақадаги вазиятни ўзгартириб, Озарбойжонни Туркиянинг геосиёсий таъсирини кучайтиришидаги плацдармига айлантиради.\n27 сентябрда Тоғли Қорабоғдаги баҳсли ҳудудлар учун Озарбойжон ва Арманистон ўртасида фаол жанговар ҳаракатлар бошланиб кетганди. Ереван ва Боку гуманитар нуқтаи назардан 18 октябрь соат 00:00дан ўт очишни тўхтатишга келишиб олганди. Бироқ кейинроқ икки томон бир-бирини ўққа тутишда ва ярашувга амал қилмасликда айблаган.\n19:40 / 23.01.2021\nТуркияда "Спутник V" вакцинаси ишлаб чиқарилади\n14:44 / 22.01.2021\n«Жараён ҳали давом этади» — озодликка чиққан Абдукарим Мирзаев билан катта суҳбат\n16:07 / 19.01.2021\nТуркия коронавирусга қарши оммавий эмлашнинг иккинчи босқичига ўтди\n23:00 / 17.01.2021\nТуркия яқинида юз берган кема ҳалокатида 4 киши ҳалок бўлди


Хориждан пул ўтказмаларига назорат кучайтирилди\n20 январ 2020, Тошкент вақти: 05:20\nШу йилнинг 10 майидан Ўзбекистон Республикаси ҳудудига пул ўтказмалари орқали кириб келаётган маблағларни бериш, шунингдек, жўнатиш тартиби устидан назорат кучайди.\nЎзбекистон Республикаси Бош прокурорининг терроризмни молиялашни таъқиқлашга оид амалий чора-тадбирлари ҳақидаги 2528-сонли буйруғи асосида эндиликда хориждан пул юборувчи шахс Ўзбекистонга 1001 АҚШ доллари ёки шунинг қийматига тенг маблағни жўнатиши учун ўтказма кодига қўшимча равишда шахсига оид барча маълумотларни илова қилиб жўнатиши лозим.\n“Янги тартибга кўра, 1000 доллардан ортиқ маблағ юборган шахс пулни олувчига ўзининг шахсига оид маълумотлар, яъни яшаш манзили, туғилган йили ва санаси, паспорт серияси ва рақами ёки шахсини тақдиқловчи ҳужжат нусхасини юбориши керак. Шундагина биз унга келган маблағни монъеликсиз бера оламиз”, дейди пойтахтдаги “Турон” акциядорлик тижорат банки ходимаси Хуршида “Озодлик” билан микрофонсиз суҳбатда.\nБош прокурор буйруғида хориждан пул жўнатувчи шахснинг Ўзбекистондаги минимал маош миқдорининг 25 бараваригача (2 402 625 сўм) бўлган маблағи ортиқча ҳужжат ва изоҳлар талаб қилинмай, эгаларига берилади. Бундан ортиқ маблағ эса белгиланган тартибда эгаларига етказилади.\nПул ўтказмалари 1000 АҚШ долларигача бўлган маблағлар ҳозир эски тартибда эгаларига бермоқда. Аммо бу миқдор 3000-4000 дан ошадиган бўлса, пул ўтказмаларидаги электрон чиғириқлар дарҳол банкнинг бош компьютерига хабар беради. У ҳолда олувчи ўз маблағини махсус текширувлар, хориждаги банк муассасасига юбориладиган сўровлардан сўнг олиши мумкин.\n“Асака” давлат акциядорлик тижорат банки ходими Абдуҳошим Салаевга кўра, Бош прокурорнинг буйруғи асосидаги мазкур амалиёт режаси ҳали тўла ишлаб чиқилгани йўқ, аммо келажакда пул ўтказмалари фаолияти ана шу буйруқ асосида жиддий назорат остига олинади.\nТошкентдаги “Ориент”, “Ипотека”, “Ҳамкор” сингари акциядорлик тижорат банклари ходимлари ҳам “Озодлик”нинг бу борадаги телефон орқали сўровини тасдиқлади.